Trelevenez : Nedeleg laouen d’ar bed a-bez !\nNedeleg 2021. Follennig ar veilhadeg. / Noël 2021 Feuille de célébration. source: Minihi Levenez.\nPublié le 25/12/21 21:53 -- mis à jour le 25/12/21 21:53\nAn oaled. La "bûche de Noël", image populaire rendue possible depuis que - sous l'empereur Constantin (IV° siècle) - la fête, liturgique, de Noël a été placée au coeur de l'hiver. Pour la symbolique chrétienne, et aussi face à la fête romaine et païenne du "Sol invictus".\nNedeleg ! Nouel !\nDispar eo an nozvezh-mañ. Brav evit ar re a zo ur familh pe tudoù tro-dro dezhe. Trist a-wechoù evit a re a zo o-unan-penn pe er boan. Ma n’eo ket enoeüs a-wechoù all evit ar re ne gomprenont ket petra a dalv a gouel-mañ.\nNedeleg, e miz Kerzu\nNedeleg ! Berr-kenañ an devezhioù, hir-kenañ an nozvezhioù evit annezidi hanter-voul an hanternoz. Ar c’hontrol evit annezidi hanter-voul ar su. Nedeleg pa vezer oc’h antreal ar goañv evit an eil, Nedeleg pa vezer oc’h antreal an hañv evit eben! Mod-se emañ ar bed !\nAmañ e Breizh emañ du-pod an nozh. Pelec’h kaout ur veilhadeg Nedeleg e brezhoneg, hag an overenn d’he heul ? Mont a ran gant ma hent war-zu Trelevenez (Penn-ar-Bed). Overennoù e brezhoneg zo ivez er Morbihan, mes ral int. Hag ur gouelec’h eo deuet da vezañ hon bro war ar poent-se ? Siwazh !\nSetu perak am eus soñjet e vefe mat lakaat war-well tammoù eus ar pezh a zo bet lidet ha kanet er Minihi Levenez . Marteze ivez- e vo un digarez, evit brezhonegerien nevez pe a-vihanik hag a chom pell diouzh an dachenn-mañ, dizoloiñ peseurt-mod eo lidet ar gouel-mañ. Ha dre-se petra a dalv ar gouel, ouzhpenn un tamm folkloraj : ar profoù, ar stalioù, an Tadoù Nedeleg gwisket e ruz, gante stlejelloù hervez sevenadur broioù europeat an hanternoz ma vez erc’h eno, ha me oar c’hoazh... ?\nSellomp ‘ta ouzh ar follennig zivyezhek (skrivet e doare-skrivañ Brest). Evit ar veilhadeg.\nDa gentañ-penn, savboent Doue sañset – « Mond a rin », pajennad unan -, e raktres dezhañ : mont betek an douar. Hag evit-se dont da vezañ, ouzhpenn bezañ ha chom Doue, un den eveldomp. Ar ger Nedeleg/Nouel (soñjit er spagnoleg Navidad) a dalv « ganedigezh ». C’hoarvezet eo bet an darvoud-se, an hini brasañ er bed-a-bezh, war-dro ugent kantved zo, e douar Israel. Ar re o deus komprenet-se a zo anvet kristenien (diwar ar ger «Krist» e gresianeg, a dalv evit «Mashia'h» en hebraeg, da lâret eo «Messie» e galleg. Anvet eo ivez «Jezuz» diwar ec’h anv-bihan denel, pe «Yeshoua » en hebraeg). Anat deoc’h n’eo ket bet komprenet an dra-se gant tout an dud. Kendalc’het e-deus preder ha feiz yuzev da vont gant o hent e-kerz an istor, betek hirio. Gwelet da skouer al levrig « Nos racines juives » , Antoine Nouis, Bayard, 2018.\nKendalc’homp gant al lidadenn, fennozh.\nMari, mamm da Zoue\nSetu ur plac’h anvet Mari, a zo bet a-viskoazh tost-kenañ he c’halon ouzh Doue. Plac’h bet desavet e-skeud an Templ e Jeruzalem ? Marteze. Plac’h o vevañ e bro C’halile, e hanternoz Israel ? A-dra sur. Pa voe kinniget dezhi kemer he ferzh war hent an avantur-se, e voe respontet « Ya » ganti. Gwelout an destenn vodern « Ya » (pajennad 3 er c’haierig), hag ivez ar c’han hengounel ha kozhik-kozh anvet «an Anjeluz »\nAr Bibl, testamant 1 ha 2\nKendalc’homp gant lenn un destenn eus ar Bibl (levr ar profed Izaiaz, e-korf an Testamant kozh : an tamm a zo anavezet gant ar Yuzevien da gentañ, gant ar Gristenien da heul). Gwelet pajennadoù 4-5 er c’haierig. Testennoù kinniget evit lenn, deuet diwar ar Bibl. Meur a hini zo e pep lidadenn. Lennet e vezont gant tud eus ar bobl (gwaz pe maouez). Amañ, brezhonegerien mod-nevez, pe brezhoneger a-vihanik. Un digarez da glevet gwir pouez-mouezh ar vro. Trugarez d'an holl.\nKantikoù brezhoneg a-viskoaz hag a-vremañ\nKantikoù a ya da heul. Kantikoù ? Da lâred eo kanaouennoù relijiel o fozioù ha brav o zon (tonioù hengounel, keltiek evit ar re vrezhonek, an aliesañ). Kanet e vez ingal e-barzh an ilizoù, abaoe...abaoe ar penn-kentañ. Gant gerioù e forzh peseurt yezhoù a-wezhioù : gresianeg (Kyrie), hebraeg pe arameeg (Hosanna, Allelouia, Amen), latineg, galleg… Hag e brezhoneg ivez, evel-just ! Daoust n’eo ket alies, me lâr deoc’h ! Gwelit da skouer al levr-mañ (e-stumm pdf, skrivet e doare Brest) : «Kantikoù brezoneg a-viskoaz hag a-vremañ »\nFennozh e vezont liammet ouzh Gouel Nedeleg. Hadet int amañ hag a-hont e-kerz ul lidadenn frammet-mat.\n« Petra zo henoz a nevez» / Petra zo fennozh a-nevez (pajennad 7 ar c’haierig)\n« Nouel da Jezuz » (pajennad 9), gant Job an Irien. Ar c’hantikoù n’int ket holl kozh-Noe ! Bez ez eus ivez kantikoù bet savet nevez zo ! Brav eo reoù e brezhoneg!\n« Pe trouz war an douar » (pajennad 10). Ur varzhoniezh relijiel, brudet-tre e-touez ar c’hantikoù e brezhoneg.\n« War ar menez ar bastored » (pajennad 16) . En enor da vesaerien-deñved Betleem, ar re gentañ war al lec’h.\nEmbannadur Nedeleg: un destenn zivoutin\nUn destenn ispisial, brav ha ral-kenañ, a zo hini anvet «Embannadur Nedeleg » / martyrologe de Noël, e galleg). Lennet eo bet. Gantañ e c’heller kompren penaos, hervez ar re gozh hag ar skriturioù ivez eo bet lec’hiet an darvoud Betleem en istor. Evit ar Vretoned eo bet skrivet an destenn-mañ, evel ma welit ! Pajennad 8, pe amañ :\nKantvedoù ha Kantvedoù goude krouidigezh ar bed\nPa grouas Doue, er penn-kentañ, an Neñv hag an Douar,\nPell amzer goude an dour-Beuz,\nTost da drizek kant vloaz goude Moizez ha tec’h pobl Israel eus bro Ejipt,\nWar-dro mil bloaz goude ar Roue David,\nPemp kant vloaz goude m’en em gavas ar Vretoned kentañ e Breizh-Veur, (1)\nDaou c’hant naontek vloaz ha tri-ugent goude m’en em stalias kelted e bro C’halatia (2),\nEr pemzekvet bloavezh ha tri-ugent eus profedi Daniel,\nEr c’hant pevarzekvet olimpiadenn ha pevar-ugent,\nHa seiz kant daou vloaz hag hanter-kant goude ma oe savet Rom, (3)\nEr bloaz daou ha daou-ugent eus ren an impalaer Oktav-Ogust,(4)\nAr bed holl o vezañ e peoc’h,\nDoue peurbadel ha Mab an Tad peurbadel,\nC’hoant gantañ santelaat ar bed dre e zonedigezh trugarezus,\nGoude bezañ bet koñsevet dre ar Spered Santel,\nA zo bet ganet e Betleem e bro Youda,\nEus ar Werc’hez-Vari\nSetu ginivelezh hor Salver Jezuz-Krist\nDen e-touez an dud.\n(1)\tCinq cents ans après l’arrivée des premiers Bretons en Grande-Bretagne,\n(2)\tDeux-cent soixante-dix-neuf ans après l’installation des Celtes en Galatie\n(3)\tEt la sept-cent cinquante deuxième année de la fondation de Rome\n(4)\tL’an quarante-deux de l’empereur Octave-Auguste\nKrog da vat eo an overenn, bremañ.\nNedeleg: an nozvezh joaus a Vetleem\nSetu bremañ un destenn bouezus-kenañ, eus Aviel Sant Lukaz. Gantañ e vez kontet deomp resis petra zo c’hoarvezet. Heñvelik ouzh ur rentañ-kont eo.\nUn istor dreistordinal en ur mod. Traoù ispisial zo – an Elez, ur steredenn… - traoù ha n’int ket deus an douar-mañ. Dec’h evel hirio. Din-me, didalvoudus e vefe klask un darvoud steredoniel. Un darvoud speredel, ne lâran ket. Un istor boutin ivez. Traoù ordinal zo. Paour kaezh tud en e barzh. Ur familh o veajiñ, tudoù munut o labourat… « Betleem» a dalv «ti ar bara » en hebraeg…\nN’emañ ket pell Betleem diouzh Jeruzalem. Penn-kentañ un hir a istor eo, evit gwir ! Istor ur vuhez, ha muioc’h c’hoazh istor avantur-disavantur Doue war hon flanedenn. Un istor hep fin a-benn ar fin.\nAn Aviel, hag istor Jezuz\nAviel Sant Lukaz 2, 1-20. Evit istor Jezuz dre vraz, gwelout an avielourien all (S. Mazhev, S. Mark, da skwer) o vezañ pep hini e savboent dezhañ. Meneget eo Jezuz ivez dre roudoù vunut e dielloù/levrioù all en henamzer. Gwelout da skouer ar pennad, berr ha resis war ar poent-se : « Jésus-a-t-il existé ? » gant Jean-Christian Petitfils\nMAJ/Ouzhpennad 2021 Kerzu 31.\nGwelloc’h e vefe stummet ar goulenn-mañ mod-se : « Ha meneget eo bet an dudenn pe an anv a Jezuz e-barzh skriv all, da lâret eo er-maez ar Bibl, d’an ampoent pe er c’hantvedoù kentañ ? ». Dielloù evit ar respont a zo dindan :\nMAJ/Ouzhpennad 2021 Kerzu 28.\nDistaget eo bet ar pennad-mañ gant aleteia. N'ouian ket perak. Marteze tud zo ha n'int ket a-du war poent pe boent gant ar pezh a skriv an aozer, pe e-barzh ar pennadig-mañ (?) pe e-barzh e levrioù tev (ha n'am eus ket o lennet)...\nSetu anvioù a oa menneget er pennadig:\n. Flavius Josèphe (kantved kentañ)\n. Celse (eilvet kantved)\n. Pline, Tacite ha Suétone (kantved kentañ hag eilvet kantved)\n. Lucien de Samosate (eilvet kantved)\n. Thallus, kenamzerel ar C’hrist\n. Mara Bar Serapion (lettre conservée au British Museum : manuscrit syriaque n°14658)\nLabour an istorourien zo un dra. Skiant-prennet speredel zo un dra all. Gant ma vezer er Feiz, ez eo dav d'ar pep hini mont gant e hent etre an daou du (skouerien a-walc'h zo araozomp). Me n'on ket evit ober sach-blev war ar poenchoù-se\nUr gêr gant Job an Irien\nNollaig, Nadolig, Nedeleg : hor yezhoù a lavar levenez ginivelezh hor Salver Jezuz-Krist. Bep tro ma teu ur bugel er bed ez eo evel ar bloñsoù tener a weler e miz C’hwevrer : ur bromesa a vuhez o tont da wir.\nEn taol-mañ e-noa Doue kemeret ar riskl da zont er bed, er bed krouet gantañ. Hag e-noa ouzhpenn goulennet an aotre da zont ! Gouzout a ran pegen diaes eo da grediñ, ken souezhus ma z eo, ha koulskoude eo gwir bater. Bez e c’hellomp ijinañ an Tad, ar Mab, ar Spered Santel, hag holl Elez an neñvoù o c’hortoz, er vrasañ sioulder, respont karantezus ur plac’h yaouank a netra, en ur gêriadenn a netra, en ur vro gollet eus an impalaeriezh roman. Tro-dro da « ya » Mari e-tro istor ar bed. Tro-dro da garantez Jozef eviti eo stag donedigezh Doue en ur familh evel hor re.\nIzelegezh Doue a zo dreist hor soñjoù. N’eus nemet ur garantez foll evidomp a rafe dezhañ kemer an hent-se. Fiziet etre daouarn Mari ha Jozef, ar bugel tener e-no da zeskiñ ar bed evel pep bugel ha da glask e hent. Ezhomm e-no eus un ti, eus laezh ha bara, eus karantez ha teneridigezh, eus mignoniaj bugale all a kuzulioù ar re vraz. Ezhomm e-no da glask Doue, da lenn Doue er bed tro-dro dezhañ hag e istor e bobl.\nDoue a valee evel-se ganeomp war hentoù ar Palestina. Abaoe m’eo bet eñ e-unan ganet er bed, e vousc’hoarzh muioc’h c’hoazh e galon gant pep ganedigezh hag e c’houzañv bep tro ma varv ur bugel. Gouzout a ra Doue petra eo bezañ babig o tenañ e vamm, bugel o c’hoari war dreuzoù an nor ha krennard o teskiñ bevañ. Tañvaet e-neus douster ar peoc’h ha bara Jozef ha Mari. Gwelet e-neus ar fallagriezh hag ar gasoni oc’h ober o reuz, ar c’hleñvedoù hag ar marv o tiskar an dud, hag en e galon a zen e-neus bet poan.\nDeuet eo da vezañ tostik-tost ouzh pep den, ha diskennet eo d’ar fin betek an donañ eus istor pep den, peogwir e kavomp anezhañ ganeomp en hor marv zoken. Ablamour da se eo deiz ar fiziañs evit pep hini ac’hanomp, peogwir e kouezhomp bremañ ez eus karantez, ha n’he do fallaenn ebet, oc’h ober hent ganeomp.\nKement a zoujañs e-neus evit hot frankiz, ma ne raio biken netra en hor plas, ha kement a c’hoant e-neus da welout ac’hanomp o teskiñ karout ha digeriñ hon nor, ma ne ehano ket kennebeut da skeiñ war hon nor : rag evitañ, pep hini a gont, hag a gonto da viken. Ne ouiemp ket kement-se, ne ouiemp follentez karantez Doue.\nBrav eo ar bed pa zeu Babig Nedeleg ; bravoc’h eo c’hoazh pa vez digemeret e kalon ur paour, un den klañv pe un den gwasket gant ar vuhez.\nNedeleg Laouen d’ar bed a-bez!\nKalon an overenn\nKalon an overenn ne c’heller ket kompren anezhi dre ar follennig-paper. Mes goude-se e vez lâret ar pep aliesañ (kanet e brezhoneg fennozh) ar bedenn-veur e-touez ar gristenien, hini anvet «Hon Tad » (soñjit ‘ta en dro-lavar : «gwir Bater » e brezhoneg. Ar ger « Pater » e latineg a dalv «Tad »).\nHon Tad: E brezhoneg, cheñchamant ebet e 2021... mat e oa, mat eo, mat e vo!\nEvit gwellaat an destenn kinniget war-lerc’h sened-iliz Vatikan II (1962-1964), eo bet cheñchet ur gêrig e 2021 e troidigezh c’hallek ar bedenn-mañ . E galleg nemetken e veze dav cheñch ur ger, en destenn bet savet gant ur skipailh hollek gallegerien (katoliked, protestanted, ortodoksed). E brezhoneg, n’eus ket ezhomm cheñch tra ebet. War ar poent-se, lennit kentoc’h ar pezh a vez lâret e-barzh ur pennad (e galleg, gant Hervé Queinnec) embannet war lec’hienn an eskopti\nSetu testenn ar bedenn Hon Tad, e doare-skrivañ Roazhon :\nRoit deomp hirio hor bara pemdeziek.\nPardonit deomp or pec’hedoù,\nd’ar re o deus manket ouzhomp,\nha n’hon lezit ket da gouezhañ en tentadur,\nNotenn : e brezhoneg, « an Neñv » (speredel) ne c’hell ket bezañ kemmesket gant « an oabl » (an amzer).Ur ger hepken e galleg, daou c’her disheñvel e brezhoneg.\nEvit echuiñ, un dañs hengounel\nEvit echuiñ, setu un tamm dañs hengounel e Breizh, a-zivout mesaerien-deñved Betleem. Pevar den, pep hini ur vazh en e dorn. Stlakañ an daouarn a vez klevet e dibenn. Evit peurechuiñ an abadenn ez eo dav da bep hini degas un tamm chokolad (pe zaou evit ar bugel !) gantañ pe ganti. Rak ar c’hleñved-red, ar maskloù hag all ne vez ket anv eus ar banne tomm boutin, a oa da gustum….\nDu-sac’h eo an nozh. Keflusker ar c’harr-tan zo o viaoual ingal. Emañ an oto oc’h en em silañ e-kreiz ar maezioù. Da ziwall zo ouzh bord an hent, ouzh pep kammdro, ouzh pep kroaz-hent pa vo ret divizout ma n’eo ket divinout peseurt tu mont warnañ. Bezañ aketus. A daol-trumm, trolinenn un iliz en ur vourc’h. Dezhi gwerennoù-livet sklerijennet dre an diabarzh. Estonet-brav on. Unan bennaket en deus choazet lakaet war enaou diabarzh an iliz-mañ, e nozvezh Nedeleg. Chom a ra feiz er vro. Emañ Breizh en he sav !\n«Nedeleg laouen deoc’h holl ! Forzh piv e vefec’h…»\nDre ar radio internet, e brezhoneg: pedenn an deiz\n. RCF Finistère. Bep mintin e brezhoneg ha dre internet! Abadennig Pedenn an deiz: e-pad un toullad munutennoù, ar blijadur da selaou ouzh aviel an devezh hag ur gêrig d'e heul. Kit en-tu all d'ar bruderezh, ma vefe unan o tispakañ, evit adkavout roll an abadennoù tremenet...


Périgord : panelloù en okitaneg e pep lec'h !\nCulture, Culture & Patrimoine, E brezhoneg, International, Patrimoine\nEn Okitania Veur emañ ar Périgord. Abaoe 1790 e kenglot mui pe vui gant departamant an Dordogne. Betek-henn ne oa ket kalz traoù bet graet evit yezh ar vro eno avat, met emañ an traoù o cheñch ken eo deuet « L’occitan, un tresaur per lo Perigòrd » da vezañ ger-stur ar c’huzul departamant !\nDiriaou dremenet (23 a viz kerzu) eo bet embannet e vo staliet gant an Departamant panelloù mont-treoù kêr en holl gumunioù a c’houlenno anezho. Ha profet e vo d’ar 505 kumun dastumadenn glok kanaouennoù ar strollad Peiraguda hag ar c’hofrig CD az a ganti. Divizet en deus an departamant da lakaat yezh ar vro en enor !\nTags : brezhoneg, occitan, okitaneg, périgord


Pajenn:Berthou - En Bro Dreger a-dreuz parkou.djvu/5 - Wikimammenn\nPajenn:Berthou - En Bro Dreger a-dreuz parkou.djvu/5\nPedet he deus gant he c’halon Ha graet ihe deus eun orezon.\nGwellaet a vez c*hoaz an derzien en eur lakaat war vru- ched ar c’hlanvour, eur sac’hig hag ennan eun taïnmik douar kemeret e bez Sant Koneri a Blouvouskan. Red ez eo distrei an douar ze da vez ar Sant, d’ar c’henta beaj. Hag evelse e c’heller lavarout hep mar en eus graet douar bez Sant Konery meur a wech tro ar Bed, dindan jeleten stamm martoloded Bro Dreger.\nEun taol terzien a ya kuit raktal mar ouzer rei an urz- man gant mestroniez.\nPellaet elemant Aêrouant, Redet e maez ar gwaziou Diskennet dre ar bouellou.\nAr Voerb he devoa nao merc’h Hag o nao e oaint gwerc’h; Eus a nao e teujont da eiz, Eus a eiz da seiz, Eus a seiz da c^houeclh Eus a c’houec’h da bemp Eus a bemp da beder, Eus a beder da deir Eus a deir da ziou, Eus a ziou da unan.\nHag evelse e vez dalc’het. Ar c’lhlanvour a van kousket, ftiag azalek ma’z eo kousket, an itron Moerb a ya kwit; kals a dud a wellaa c’hoaz ar gôriou e c’hiz-se, marc’had-mat.\nTrede darvoed, darvoed, tec’h Kers ’ta breman en da lec’h Treuz nao mor ha nao mene Ha nao gwiaden gelve Eno ’kavi da wele.\nSetu aman an oraizon evit ar c’hallou goad :\nTri mab baleant, O zri o vont dre an hent Ha Jesus-Krist, gantê kroazet, En deus digantê goulennet : — O ’vont pelec’ih ez oc’h paotred ? — Da liorzig an Olived Da glask louzou evit gwellaat\nAdtapet diwar « https://br.wikisource.org/w/index.php?title=Pajenn:Berthou_-_En_Bro_Dreger_a-dreuz_parkou.djvu/5&oldid=153853 »\nKemmoù diwezhañ degaset d'ar bajenn-mañ d'an 28 Gou 2019, da 20:55.


D'ar 27/07, Aran a redo evit he yezh !\nA-benn ar fin ha daoust d’an epidemiezh en he uhelañ e Katalonia eo bet dalc’het ar redadeg evit an okitaneg eus ar Val d’Aran ar bloaz-mañ. Abaoe 1993 e vez aozet ar redadeg-se gant gouarnamant emren an tiriad asambles gant kevredigezhioù. D’ar 27 a viz gouere e vo ar bloaz-mañ.\nDre m’eo bihan-bihan ar Val d’Aran e loc’h bep bloaz ar rederien eus lec’hioù disheñvel hag en em gavont holl e kreiz kêr Viella, seurt kêrbenn an draonienn. Er « Plaça d’Aran » e tegouezh ar « c’hCorsa » ma’z eus bet savet un delwenn d’ar yezh aranek. Monumant Aran ha monumant Paarl evit an afrikaans eo ar monumantoù nemeto er bed evit enoriñ ur yezh.\nUn is-rannyezh gaskon eus an okitaneg eo an « aranés ». Gant 7000 den e vez komzet. Ofisiel eo e Katalonia a-bezh.


Stlennyezhouriezh - Wikipedia\nGant emdroadur fonnus teknologiezhioù ar stlennegezh ez eus bet ezhomm d'en em harpañ war an teknikoù yezhel evit aesaat ar c'hehentiñ den-mekanik. En tu all, profitet he deus ar yezhoniezh eus galloud an urzhiataerioù evit akuizitañ ur vent nevez ha digeriñ hentoù war-zu danvezioù enklask nevez.\nUnan eus teknikoù ar stlennegezh eo ar stlennyezhouriezh. Kavet e vez ivez e isdanvezioù an naouegezh alvezell. E-touesk an talvoudvaoù e c'haller menegiñ :\nKrouidigezh meziantoù e yezhoù stlennegel evit dielfennañ ur yezh wir : labourioù Noam Chomsky o deus diazezet an heñveledigezh etre ar yezhoù gwir hag ar yezhoù stlennegel. Sevel a reer ur yezh stlennegel gant ur yezhadur hag ur geriadur. Tremen a ra displegerezh un destenn dre un dielfennadur gerioù, dielfennadur ereadurel hag un dielfennadur ster. Setu al labour graet gant ar jubennourien hag ar gempunerien.\nAn droidigezh emgefre : e-pad pell eo bet isistimet ar gudenn-se hag evit gwir eo unan eus ar c'hudennoù kizidikañ da renkañ evit un urzhiataer. D'ar prantadoù geriaoueg hag ereadurezh ez ouzhpenner un dielfennadur steroniezh hag unan pragmatek a-benn termeniñ ster ur gêr en e gendestenn. Gallout a ra ar gendestenn talvezout evit an holl destenn troet.\nDielfennadur rekedoù gant ur yezh wir: e-pad ur prantad ez eus bet sellet ouzh ar mennozh-se evel un diskoulm eus ar gwellañ evit renkañ kudennoù kehentiñ etre an den hag ar mekanik. Evit gwir, petra gwelloc'h evit gallout goulenn traoù war-eeun gant un urziataer eget dre e yezh naturel ? Mouget eo bet an teknik-se pa oa erru al logodenn, an etrefas grafek ha metaforenn ar burev. Implijet e vez c'hoazh evel parzh ret evit digejañ ar vouezh pe ar skritur.\n(fr) Studioù war ar stlennyezhouriezh e Skol-Veur Pariz Diderot\n(fr) Deskrivadur arbennigiezh "TAL, Geriadurioù, Terminologiezh, Korpus" ar Master "Arzoù, Lizhiri, Yezhoù ha Kehentiñ" meneg "Skiantoù al lavar" e Lille 3\n(fr) Studioù "TAL", "Ijinouriezh Liesyezhek" ha "Troidigezh ha merañ ar C'Helaouiñ" en INALCO\nAdtapet diwar « https://br.wikipedia.org/w/index.php?title=Stlennyezhouriezh&oldid=1950353 »\nDernière modification le 15 C'hwe 2022, à 07:25\nKemmoù diwezhañ degaset d'ar bajenn-mañ d'an 15 C'hwe 2022, da 07:25.


Sgomer - Wikipedia\nMervent Kembre, gant enez Sgomer\nEnez Sgomer zo un enezenn e mervent Kembre, war-dro tri c’hilometr karrez he gorread, dirak aod Sir Benfro. Brudet eo abalamour ma vez kalz evned-mor o neizhiañ enni hag ur gwarezva eo deuet da vezañ, meret gant Ymddiriedolaeth Natur De a Gorllewin Cymru (Wildlife Trust of South and West Wales). E-touez ar spesadoù evned a gaver ar stankañ e c’haller menegiñ an tort boutin : soñjal a reer e vez war-dro 250 000 koublad anezho o neizhiañ war enez Sgomer hag enez Sgogwm e-kichen, tost d’an hanter eus poblañs ar bed ! Poc'haned boutin a vez war-dro 10 000 koublad anezho o neizhiañ war inizi Sgomer ha Sgogwm ; ha meur a spesad evned-mor all zo c’hoazh.\nLoened dibar d’an enezenn zo ivez, un isspesad muenned arrous, anvet "Skomer Vole" e saozneg ha Clethrionomys glareolus skomerensis e latin. Gwarded a vez war ar enezenn e-pad an hañv, met abaoe 1958 n’eus mui den ebet o vevañ eno a-hed ar bloaz. Aspadennoù eus tiez kozh hag ur c'hrommlec'h zo ivez.\nUn anv norsek e orin eo Sgomer, evel un toullad anvioù-lec’h all war aodoù Kembre, ur roud eus levezon an alouberien viking hag a zo bet eno. Skomer e vez skrivet e saozneg ha Sgomer e kembraeg\nAdtapet diwar « https://br.wikipedia.org/w/index.php?title=Sgomer&oldid=1599759 »\nKemmoù diwezhañ degaset d'ar bajenn-mañ d'an 7 Du 2014, da 21:40.


C'hoant-kousket - DikHaDak\nNoz eo. Ar vatezhig Varka, ur plac'hig trizek vloaz zo o luskellat ur bugel en e gavell en ur vouskanañ goustad:\nMe 'gano dit ur sonig...\nUl lutig arwer zo war enaou dirak ar skeudenn sakr; treuzet eo ar gambr, eus ur c'horn d'egile, gant ur gordenn ma tivilh diouti mailhurennoù ha brageier bras du. Gouloù al lutig a ra ur mell tarch arwer war an terest tra ma taol ar mailhurennoù hag ar brageier o skeudoù hir war ar fornigell, war ar c'havell ha war Varka. Pa grog ar gouloù da drantellat, e teu buhez en tarch hag er skeudoù, ha setu m'en em lakont da zañsal evel lusket gant an avel. Mougus eo an aer, intret gant c'hwezh ar soubenn-gaol hag al lêraj.\nGouelañ a ra ar bugel. Raouliet eo abaoe ur pennad ha skuizh-divi dre forzh gouelañ, met derc'hel a ra da vlejal ha den ne oar pegoulz e tavo. Ha Varka he deus c'hoant-kousket. Koc'hennet eo he daoulagad, brañskellat a ra he fenn ha poan he deus en he c'hilpenn. Ne c'hall fiñval nag he malvennoù nag he diweuz ha seblantout a ra dezhi e teu he dremm da vezañ krin ha reut tra ma koazh he fenn betek dont da vezañ ken bihan ha penn ur spilhenn.\n- Toutouig bugelig, a vouskan Varka. Me a ray dit soubennig...\nUr skrilh a gan er fornigell. Er gambr 'kichen, en tu all d'an nor, emañ ar mestr hag e vicherour Afanasi o tiroc'hal... Ar c'havell a wigour klemmus tra ma talc'h Varka da vouskanañ - hag an holl drouzioù-se en em deuz en ur muzik-noz flour, un dudi hen klevet pa vezer o vont da gousket. Met un hegas eo bremañ, rak lakat a ra Varka da vorediñ pa n'he deus ket droed da gousket; ma vanfe kousket - Doue ra viro! - e vije kannet gant he mistri.\nBlinkañ a ra al lutig; an tarch arwer hag ar skeudoù en em lak da fiñval, en em sil e daoulagad damgloz Varka hag erru en hec'h empenn damgousket e troont da hunvreoù dispis. Gwelet a ra koabrennoù du o redek an eil war-lerc'h eben a-dreuz an oabl en ur wic'hal evel ar bugel. Met sevel a ra an avel, steuziañ a ra ar c'hoabrennoù ha Varka a wel un hent ledan, goloet a fank dourek; steudadoù kirri en em astenn warnañ, tolpadoù tud, seier gante war o c'hein, en em stlej, skeudoù a ya hag a zeu; en daou du d'an hent, a-dreuz al latar yen ha trist, e spurmanter koadeier. A-daol-trumm, an dud gant o seier-kein hag ar skeudoù a gouezh d'an douar e-kreiz ar fank dourek. «Evit petra?» a c'houlenn Varka. «Evit kousket, kousket!» a respontont. Hag en em roont da gousket don, hag e kouskont flour, met ar brini hag ar piked, pintet war orjal an tredan, a gri evel ar bugel hag a glask o dihuniñ.\n- Toutouig bugelig, me 'gano dit ur sonig, a vouskan Varka hag en em wel bremañ e-barzh ul lochenn deñval, mougus an aer enni.\nWar al leur emañ he zad Efim Stepanov - Doue d'e bardono - o widilañ. N'hen gwel ket, met klevet a ra penaos en em ruilh war an douar en ur huanadiñ gant ar boan. Evel ma lavar-eñ, emañ «e darzh-kof o c'hoari gantañ». Ken garv eo e boan ma ne c'hall ket rannañ ger, ne c'hall nemet alaniñ ha stlakañ e zent gant trouz un daboulin:\nAet eo he mamm Pelajia en ur redadenn da di an aotrouien evit lavaret dezhe emañ Efim o vervel. Aet eo kuit abaoe pell ha poent e vefe dezhi distreiñ. Astennet eo Varka war ar fornigell. N'eo ket kousket, emañ o selaou he zad oc'h ober «bou-bou-bou». Met setu ma klev ur c'harr o tostaat ouzh al lochenn. An aotrouien o deus kaset dezhe ur mezeg yaouank eus kêr hag a zo d'an ampoent kouviad en o zi. Antren a ra an doktor el lochenn; ne c'hall den e welet en deñvalijenn, met e glevet a reer o waskennat hag o poulzañ an nor.\n- Roit din gouloù, emezañ. - Bou-bou-bou, a respont Efim.\nHastañ a ra Pelajia war-du ar fornigell hag e stag da glask podig-pri an alumetez. Ur vunutenn a dremen er sioulder. Goude bezañ furchet en e c'hodelloù ez enaou an doktor un alumetezenn.\n- Diouzhtu, Aotrou, diouzhtu, eme Pelajia en ur zilammat e-maez al lochenn; nebeut goude e teu en-dro gant ur c'houlaouenn.\nRoz eo divjod Efim, lintrus eo e zaoulagad ha teurel a ra selloù talarek evel pa c'hallfe gwelet a-dreuz al lochenn hag ar mezeg.\n- Ac'hanta! Petra zo troet ez penn? eme an doktor en ur stouiñ war-du ennañ. Hê! Hê! Abaoe pell 'maout er stuz-se?\n- Penaos, Aotrou? Poent eo din mervel, Hoc'h Enor... Ne chomin ket bev...\n- Arabat digaozeal... Da bareañ a raimp!\n- Evel ma plijo ganeoc'h, Hoc'h Enor, mil drugarez deoc'h, met ret eo dimp kompren... pa zeu ar marv, ne vez netra d'ober.\nE-pad ur c'hardeur e ra an doktor war e dro; neuze e sav e gein en ur lavaret:\n- N'hallan ober netra... Ret eo mont d'an ospital, eno e vi oberataet. Diouzhtu-dak e rankez mont! Un tammig diwezhat eo; bremañ en ospital emañ an holl o kousket, met ne vern, ez an da reiñ dit un tamm lizher. Klevet a rez?\n- Aotrou mat, penaos ez aio? eme Pelajia. N'hon eus marc'h ebet.\n- N'eo ket tener, goulenn a rin digant an aotrounien reiñ dit ur marc'h.\nAn doktor a ya kuit, mervel a ra ar gouloù hag adarre e sav ar «bou-bou-bou». Un hantereur goude e klever trouz er-maez. Erru eo ar c'harr kaset gant an aotrouien evit mont d'an ospital. En em brientiñ a ra Efim hag ez a kuit...\nHa setu ma teu bremañ ar beure brav ha sklaer. Pelajia n'emañ ket er gêr, aet eo d'an ospital evit gouzout penaos e tro an traoù gant Efim. En un tu bennak e ouel ur bugel ha Varka a glev unan bennak o kanañ gant he mouezh dezhi:\n- Toutouig bugelig, me 'gano dit ur sonig...\nDistroet eo Pelajia; ober a ra sin ar groaz hag e lavar a vouezh izel:\nEn noz-mañ o deus dreset pep tra ennañ, met d'ar beure en deus rentet e ene da Zoue... Ra vo roet dezhañ an diskuizh peurbadel e rouantelezh an Neñv... A-hervez e oa re ziwezhat... Ret e vije bet dont abretoc'h!...\nMont a ra Varka d'ar c'hoad hag aze en em ro da leñvañ, met a-greiz-holl e sko unan bennak un taol war he c'hilpenn gant kement a nerzh ma'z a he zal da stekiñ ouzh ur wezenn-vezv. Sevel a ra he daoulagad hag e wel he mestr, ar c'hereour.\n- Petra 'rez, hailhonez? emezañ. Emañ ar bugel o ouelañ ha te zo kousket?\nSachañ a ra garv war he skouarn, hi a ra un hej d'he fenn hag a luskell ar c'havell en ur vouskanañ he sonig. Brañsellat a ra an tarch arwer hag ar skeudoù taolet gant ar brageier hag ar mailhurennoù, blinkañ a reont outi ha buan e teuont da aloubiñ hec'h empenn. Gwelet a ra adarre an hent goloet a fank dourek. An dud gant o seier-kein hag ar skeudoù zo astennet war an douar; holl emaint o kousket flour. Mann nemet ouzh o gwelet e sant Varka ur c'hoant-kousket diroll o kregiñ enni; en em astenn a rafe gant plijadur, met he mamm Pelajia a gerzh en he c'hichen hag a lak bec'h warni. Hastañ a reont o-div da vont da glask fred e kêr.\n- Un tamm aluzen, en an' Doue, a c'houlenn ar vamm digant an dremenidi. Bezit madelezhus, aotrounez! Doue hen paeo deoc'h.\n- Z-amañ din ar bugel, a eilger ur vouezh anavezet mat ganti. Z-amañ din ar bugel! a adlavar an hevelep mouezh, brouezet ha taeraet ar wech-mañ. Kousket out, pezh didalvez?\nLammat a ra Varka war he zreid ha goude ur sell en-dro dezhi e kompren: n'eus hent ebet amañ, Pelajia ebet, tremeniad ebet. Ne wel, er gambr, nemet he mestrez deut da reiñ bronn d'he bugel. E-keit m'emañ ar vestrez, anezhi ul lardonenn skoaziet-ledan, o vagañ hag o sioulaat ar bugel, e chom Varka en he sav da sellet outi en ur c'hortoz anezhi da echuiñ. Glasaat a ra dija an aer en tu all d'ar prenestroù tra ma tisliv ar skeudoù hag an tarch arwer war an terest. Emañ ar beure o tostaat.\n- Kemer-eñ! eme ar vestrez en ur adprennañ he hiviz war he brennid. - Gouelañ a ra. Drougavizet eo bet moarvat.\nKemer a ra Varka ar bugel ha goude bezañ e laket en e gavell e stag adarre d'e luskellat. Tamm-ha-tamm e steuz an tarch arwer hag ar skeudoù ha n'eus mui netra oc'h en em silañ en he fenn hag o vorenniñ hec'h empenn. Met c'hoant-kousket he deus bepred, ur c'hoant-kousket spontus! Harpañ a ra Varka he fenn ouzh bord ar c'havell hag e vrañskell he c'horf a-bezh evit trec'hiñ war he c'hoant-kousket, met koc'hennet eo he daoulagad ha pounner he fenn.\n- Varka, c'hwezh an tan er fornigell, a huch mouezh ar mestr a-drek an nor.\nPoent eo eta dihuniñ hag en em lakat da labourat. Ha Varka da zilezel ar c'havell ha da vont d'ar red d'ar skiber davit keuneud. Laouen eo. Pa vez evel-se o redek pe o kerzhout he devez nebeutoc'h a c'hoant-kousket eget pa vez azezet. Degas a ra ar c'heuneud, c'hwezhañ an tan hag e sant he dremm reut o tistegnañ hag he mennozhioù o sklaeraat.\n- Varka, tomm ar samovar, a huch ar vestrez.\nVarka a zrailh skilhoù met a-vec'h m'he deus amzer d'o zanañ ha d'o lakat dindan ar samovar ma teu un urzh all:\n- Varka, kerzh da naetaat galochoù ar mestr.\nMont a ra en he c'hoazez war al leur, naetaat ar galochoù ha soñjal pegen mat e vefe sankañ he fenn en ur mell galoch don hag ober enni ur c'hrogad kousket... Hag en un taol e teu ar c'haloch da vezañ brasoc'h, da goeñviñ betek leuniañ ar gambr a-bezh; lezel a ra Varka ar broust da gouezhañ, met diouzhtu e ra un hej d'he fenn, e tivarc'h he daoulagad hag e klask sellet ouzh an traoù en un doare all, gant ar spi da virout oute da greskiñ ha da zañsal dirak he daoulagad.\n- Varka, kae er-maez da walc'hiñ ar skalier, ur vezh eo dirak ar pratikoù.\nVarka a walc'h ar skalier, a gempenn ar c'hambroù, a c'hwezh an tan er fornigell all hag a red d'ar stal. Kalz a labour zo d'ober, ket ur vunutenn ehan.\nMet eviti n'eus netra poaniusoc'h eget chom en he sav er memes plas, dirak taol ar gegin o peliat patatez. Sachet vez he fenn war-du an daol, trellet he daoulagad gant ar patatez, ar gontell a ziflip a-dre he daouarn hag en he c'hichen emañ ar vestrez lart, troñset ganti he milginoù, o treiñ-distreiñ fuloret hag o komz gant ur vouezh ken kreñv ma tregern divskouarn Varka. Ken poanius-all e kav servijañ ar predoù, gwalc'hiñ ha gwriat. Da bep ar mare e teu c'hoant dezhi d'en em lezel da gouezhañ war al leur ha da gousket hep soursial ouzh netra.\nTremen a ra an deiz. En ur sellet ouzh ar prenestroù o teñvalaat e wask Varka war he daouividig o kalediñ adarre hag e vousc'hoarzh hep gouzout perak. Brumenn an abardaez a flour he daoulagad damgloz hag a bromet dezhi ur c'housk don hag a zeuio hep dale. Diouzh an abardaez e teu an dud kouviet gant he mistri.\n- Varka, tomm ar samovar! a huch ar vestrez.\nBihan eo samovar ar vistri hag evit ober trawalc'h a de evit ar gouvidi e rank hen lakaat pemp gwech da dommañ. Goude an te e chom Varka un eurvezh-pad en he sav er memes plas; sellet a ra ouzh ar gouvidi en ur c'hortoz an urzhioù.\n- Varka, kerzh da brenañ teir boutailhad vier!\nStrinkañ a ra er-maez hag e red buanañ ma c'hall evit kas kuit ar c'hoant-kousket.\n- Varka, kerzh da brenañ vodka! Varka, pelec'h 'mañ an distouver? Varka, kempenn an harinked!\nErfin, setu aet kuit ar gouvidi; lazhet ar gouleier ez a ar vistri da gousket.\n- Varka, luskell ar bugel - Setu an urzh diwezhañ klevet ganti.\nAr skrilh a gan er fornigell; an tarch arwer war an terest hag ar skeudoù taolet gant ar brageier hag ar mailhurennoù en em sil adarre e daoulagad damgloz Varka, a vlink outi hag a aloub he fenn.\n- Toutouig bugelig, a vouskan Varka, me 'gano dit ur sonig,\nMet gouelañ a ra ar bugel ha skuizh eo dre forzh gouelañ. Varka a wel adarre an hent goloet a fank, an dud gant o seier-kein, he mamm Pelajia, he zad Efim. Kompren a ra pep tra, anavezout a ra an holl; n'eus nemet un dra ha n'eo ket sklaer dezhi en he morgousk: ne oar ket pehini eo an nerzh a zo oc'h eren he divrec'h hag he divhar, o waskañ warni hag o virout outi da vevañ.\nSellet a ra en-dro dezhi, klask a ra an nerzh-se evit en em zizober dioutañ, met n'hen kav ket. A-benn ar fin, skuizh-divi, e tastum he holl youl, e par he selloù war an tarch o fiñval, ez astenn he skouarn davet ar griadenn hag e tiskoach an enebour a vir outi da vevañ.\nAn enebour-se eo ar bugel.\nC'hoarzhin a ra. Souezhet eo: penaos n'he deus ket komprenet abretoc'h un dra ken anat? An tarch arwer, ar skeudoù hag ar skrilh a seblant ivez c'hoarzhin ha bezañ souezhet.\nTouellet eo Varka gant he skiantoù. Sevel a ra diwar he skaoñ, ha gant ur mousc'hoarzh ledan ha selloù difiñv en em lak da bazeal dre ar gambr. Hilliget eo o soñjal ez eo deut ar mare d'en em zizober diouzh ar bugel a zalc'h ereet he divrec'h hag he divhar... Lazhañ ar bugel ha neuze kousket, kousket, kousket...\nEn ur c'hoarzhin hag en ur luchañ ouzh an tarch, he bizied astennet gourdrouzus war-du an terest, ez a Varka dre laer betek ar c'havell hag e stou war ar bugel.\nGoude bezañ e vouget, en em lez da gouezhañ war al leur en ur c'hoarzhin gant al levenez, divec'hiet o soñjal e c'hall bremañ kousket; ha goude ur vunutenn emañ kousket start-start evel unan varv...\nCopyright© 2015 Françoise Lermen\nDocument updated 2015/07/26


Diskuliañ torfedourien an arc'hant lous\nKozhni ar paperioù\nDianav (mammenn kentañ diskuliadur ar paperioù)\nGraet e vez Panama Papers eus diskuliadenn gant mediaoù dre ar bed a 11,5 milion a deuliadoù kuzhut o tont eus studi avokad Mossack Fonseca e Panama, enno titouroù war muioc'h evit 2140 000 embregerezh offshore hag anvioù o c'hevrannerien. En o zouez e kaver politikerien, sportourien, tud anavezet pe miliarderien. Pennoù stad pemp bro - Arabia Saoudat, Arc'hantina, Island, Ukraina hag Emirelezhioù Arab Unanet - a zo kaoz outo en teuliadoù mañ, met ivez tud er gouarnamantoù pe tost outo er broioù-se hag e ouzhpenn 40 bro, en o zouez : Suafrika, Sina, Sukorea, Brazil,Bro-C'hall, India,Rusia, ar Rouantelezh-Unanet ha kalz reoù all.\nAn anv Panama Papers zo tennet a-ziwar ar Pentagon Papers, pa voe diskuliet e 1971 teuliadoù sekred ouzhpenn 7 000 pajennad diwar-benn oberatadenoù kuzh Stadoù-Unanet Amerika e-pad Brezel Vietnam gant ar gazetenn The New York Times hag ur 15 bennak a genseurted amerikan all.\nAn teuliadoù pourchaset gant un disklozer didan al lesanv "John Doe" zo enno titouroù adalek ar bloavezhioù 1970 betek fin 2015. En hollad ez eus 2,6 teraocted à dataoù. Da gentañ e voe kaset an teuliadoù-se d'ar gazetenn alaman Süddeutsche Zeitung e 2015, met buan e voe rannet gant mediaoù all e 80 bro dre ar bed didan rennerezh Konsortiom Etrevroadel ar C'Hazetenerezh Enklask (International Consortium of Investigative Journalists e saozneg, e Washington emañ e sez). D'an 3 a viz ebrel ez eo bet diskuliet an afer gante dre ar bed, gant 149 teuliad diskuliet. Teuliadoù all a zo da vezañ diskuliet e kerzh miz ebrel ha mae 2016.\nSkeudenn embannet er gazetenn Le Monde e miz Ebrel 2016, o tiskkouez ul lod tud brudet engouestlet en afer « Panama Papers ».\nAn teuliadoù a zo enno titouroù diwar embregerezhioù offshore, bet krouet gant harp Mossack Fonseca pe bet e darempred gant o fratikoù. Ma c'hell, ez-teorikel, embregerezhioù offshore kaout ur pal reizh, ez-pleustrek e vezont implijet evel embregerezhioù skramm evit an terc'h-fiskal pe kannañ-arc'hant maez al lezenn e orin.\nKementadoù ha doareoù teuliadoù[kemmañ | kemmañ ar vammenn]\nDiskuliet eo bet 11,5 milion a teuliadoù bet embannet etre 1977 ha 2015 gant Mossack Fonseca. E touez an 2,6 teraokted a dataoù e vez añv eus ouzhpenn 214 000 embregerezh offshore, an darn vrasañ oute liammet e mod pe vod gant personelezhioù publik.\nAr diskuliadenn-se a zo ar vrasañ hini, e-keñver ar c'hemenetad a dataoù bet diskuliet, bet implijet gant ar mediaoù, pell dirak ar Wikileaks (1,7 Go a dataoù).\nEn teuliadoù diskuliet e kaver opuzhpenn da 4,8 milion a bosteloù, 3 milion a zataegoù, 2 vilion a fichennoù PDF, 1,1 milion a skeudennoù (enno eilskeudennoù a pasportoù ar c'hevrannerien pe a gontradoù sinet), 320 000 a fichennoù skridoù ha 2 000 a fichennoù gant furmadoù all.\nDoare studiañ hag implij[kemmañ | kemmañ ar vammenn]\nKrouet e oa bet gant ar gazetennerien 214 488 teuliad kompoder (unan evit pep embregerezh-skramm anvet), enno eo bet renket an holl fichennoù e liamm gante. Implijet e oa bet poelladoù anavezadur optikel arouezioù evit klask en holl dielloù evel en ur dataeg. Kenveriet ez eo bet da c'houde gant listennoù a personelezhioù pouezus - politikerien pouezus ha pennoù-stad, torfedourien etrevroadel, sportourien - evit sevel ur gartenn eus rouedad Mossack Fonseca.\nDa c'houde o deus klasket spisaat perzh an tudennoù mañ e krouidigezh hag implij an embregerezhioù offshore, ma oa evite o-unan pe en añv tudennoù all. Klaskaet eo bet ivez spisaat hentoù an arc'hant o tremen dre an embregerezhioù-se. A benn ar fin ez eo bet sellet ouzh lezennelded ar strukturioù savet e-kenver oberennoù dilezennel terc'h-fiskal pe kannañ-arc'hant.\nKrouet eo bet gant an ICIJ ur lusker klask evit o rouedad kazetennerien o labourat war an teuliadoù. Asambles o deus divizet deiziad an 3 a viz Ebrel evit embann lodennoù gentañ an ensklaskoù, ha divizet eo bet ivez lusk an embannadennoù. Pep media a zo chomet dieub ivez d'ober enklaskoù spisoc'h a zivout tudennoù pouezus eus o vroioù orin. Da skouer, e Bro C'hall, ez eo bet kenveriet gant kazetennerien Le Monde an anvioù en teuliadoù gant listennadoù an dilennidi gall hag europat, listenn ar 500 gall ar pinvidikañ, tudennopù pennañ ar strolladoù politikel gall, listenn ar ministred abaoe 1980, merourion embregerezhioù ar CAC 40, personelezhioù karetañ ar c'hallaoued, tudennoù anvet e aferioù politiko-justis abaoe 2000, pennoù stad pe gouarnamant ar bed a bezh pe izilo skipailh Bro-C'hall melldroad.\n↑ Joan Tilouine, Simon Piel, Maxime Vaudano, Jérémie Baruch et Anne Michel, « Chefs d’État, sportifs, milliardaires: premières révélations des « Panama Papers » sur le système offshore mondial », Le Monde, 3 Ebrel 2016\n↑ The Panama Papers, Süddeutsche Zeitung, 3 ebrel2016\n↑ The Panama Papers, International Consortium of Investigative Journalists, 3 avril 2016\n↑ Data Methodology, International Consortium of Investigative Journalists, 3 ebrel2016\n↑ Maxime Vaudano et Jérémie Baruch, « « Panama Papers » : comment « Le Monde » a travaillé sur plus de 11 millions de fichiers », Le Monde, 3 ebrel 2016\nAdtapet diwar « https://br.wikipedia.org/w/index.php?title=Panama_Papers&oldid=1888931 »\nKemmoù diwezhañ degaset d'ar bajenn-mañ d'an 2 Kzu 2020, da 07:51.


Gustav III poltredet gant Lorens Pasch ar Yaouankañ\n5 Betrezel etre Rusia ha Sveden (1788–1790)\n6 Saint-Barthélemy ha Gustavia\n6.1 Trevadenniñ Aostralia 1786-1787\nSkoliet e voe gant daou gelenner, Carl Gustaf Tessin ha Carl Fredrik Scheffer, daou bolitiker a dalvoudegezh en amzer-se, dibabet evitañ gant ar Riksdag; kement-se ne blije ket d'e dud a zeske dezhañ ober fae warne. Kenteliet e voe ivez gant ar barzh hag istorour Olof von Dalin.\nDonezonet e oa, plijus e zoare,\nMarteze ne voe ket skoliet gwall vat, met lenn a rae kalz, ha dreist-holl e galleg. Troet kenañ e oa gant mennozhioù nevez ar bederourien c'hall, hag enebet e oa ouzh dreistwirioù an noblañs a oa bet kadarnaet, hervezañ gant daskemmoù e mont en-dro ar Breujoù\nD'an 1 a viz Here 1766 , e Palez Christiansborg, e Copenhagen, e voe dimezet, dre hanterouriezh, da Sophia Magdalena, merc'h da Frederik V, roue Danmark, hag adarre da vat e Stockholm, miz goude, d'ar 4 a viz Du 1766. Gwall zimeziñ e oa, dre zaou abeg: ne glote ket o zemz-spered, met gwashaet e voe an traoù gant ranellerezh mamm ar roue, Lovisa Ulrika.\nDaou vugel a voe:\nar priñs Gustav Adolf (1778–1837),\nar priñs Carl Gustav, Dug Småland (Drottningholm, 25 a viz Eost 1782 – Stockholm, 23 a viz Meurzh 1783).\nEvit kas e briedelezh da benn-vat e c'houlennas ar roue skoazell digant ar c'hont Adolf Fredrik Munck, abalamour, a voe kontet, da zireizhderioù korfadurezh a oa gant an daou bried. Gouzañv a reas mamm Gustav, ar rouanez Lovisa Ulrika, diwar ar brudoù ne oa ket he mab a oa tad e vab henañ, an hini a oa da vezañ roue. Kaoz a voe e oa troet Gustav gant ar baotred ha mont a rae an teodoù en-dro diwar-benn e vignoniezh ouzh daou zen eus al lez, ar c'hont Axel von Fersen hag ar baron Gustav Armfelt. Sed a lenner e deizlevr e c'hoar-gaer, ar briñsez Hedvig Elisabet Charlotta av Holstein-Gottorp ( a renas diwezhatoc'h). Ar c'helenner Erik Lönnroth eus Akademiezh Sveden avat en deus embannet ne oa ket a fedoù da brouiñ e oa heñvelrevad ar roue Gustav III.\nRoue e voe war-lerc'h e dad, Adolf Fredrik en 1771 . Er bloaz goude, e miz Eost 1772, e reas un taol-stad pa oa ar vro er brasañ dizurzh. Gant skoazell an arme hag ar bobl e harzas izili ar riksdag, hag ar rad, a zalc'he ar galloud abaoe embannet bonreizh 1719. Ren a reas evel despot sklerijennet, adaozañ a reas ar justis hag an teñzor, lakaat berz war ar bourevierezh, kas war-raok ar skoliata, gwellaat stad ar gouerien, adlodennañ an douaroù, hag aozañ frankiz ar c'henwerzh war ar greun.\nDiwall a reas an arzourien ha skrivagnerien ha diazezañ meur a akademiezh, hag Akademiezh Sveden da gentañ-penn, ur gwiskamant broadel ha lakaat a reas sevel C'hoarigandi Sveden. E 1772 e tiazezas Urzh Vasa da vrudañ ha loreañ ar Svediz o doa kaset o bro war-raok el labour-douar, er mengleuziañ pe er c'henwerzh.\nKlask a reas kreñvaat an darempredoù gant Bro-C'hall ha reiñ trevadennoù da Sveden. En 1784 e voe roet enez Saint-Barthélemy gant Bro-C'hall d'ar roue Gustav III evit priz ar gwir da verniañ marc'hadourezh e porzh Göteborg. Porzh frank e oa en 1785. En enor d'ar roue e voe kemmet anv Le Carénage, bourk brasañ an enezenn, hag anvet Gustavia war-dro 1787.\nGustav a glaskas difenn harzoù ar reter ha kas anezho pelloc'h zoken. Abalamour da se e reas brezel da Rusia met ne deuas ket e daol da vat. En 1789 e voe kreñvaet an hollveli gantañ evit stourm ouzh an noblañsed gant an Akta a Unvaniezh ha Surentez, a veze roet gantañ da holl Svediz ar parded en o gwirioù, hag aotre da vont e servij ar stad.\nTorret e voe an darempredoù mat en devoa gant Bro-C'hall da vare an Dispac'h gall.\nD'ar 16 a viz Meurzh 1792 e voe un irienn gant an noblañsed enep dezhañ ha lazhet e voe en Ankarström. Embann a raent stourm a-enep un tirant met splann eo hiziv o devoa abegoù personel ouzhpenn.\nE vab Gustav IV Adolf a voe anvet da roue.\nGustav III (en tu kleiz) hag e vreudeur, ar briñsed Fredrik Adolf ha Karl, diwezhatoch roue Karl XIII. Poltred gant Alexander Roslin.\nBetrezel etre Rusia ha Sveden (1788–1790)Aozañ\nSaint-Barthélemy ha GustaviaAozañ\nEn amzer Gustav III, e 1785, e tegouezhas enez Saint-Barthélemy, er Mor Karib gant Sveden, roet gant ar C'hallaoued evit kaout gwir da varc'hata e Gothenburg. Kêrbenn an enezenn a voe anvet Gustavia en enor da Gustav III. Aswerzhet e voe da Vro-C'hall e 1878, met chomet ezeus un toullad anvioù svedek\nTrevadenniñ Aostralia 1786-1787Aozañ\nDaou vab en doe:\nGustav IV Adolf (1778-1837) a zimezas e 1797 da Friederike Dorothea von Baden (1781-1826), c'hoar da wreg an tsar.\nCharles, dug Smaland (1782-1783), marvet en-vihanik.\nKontet e voe e oa bet graet e vab kentañ gant e vignon Adolf Fredrik Munck.\nGustav III, poltredet gant Lorens Pasch d.y.\nGustav III , poltredet e 1777 gant Lorens Pasch d.y.\nAn tri breur. Gustav III gant ar priñs Fredrik Adolf priñs Karl, a vo ar roue Karl XIII, poltredet gant Alexander Roslin e 1771\nGustav III poltredet e 1777 gant Alexander Roslin\nGustav III år 1772. Poltredet gant Alexander Roslin)\nCarl August Ehrensvärds\n↑ Who's who in gay and lesbian history : from antiquity to World War II. Robert Aldrich Garry Wotherspoon, p.194\n↑ Lönnroth, Erik (1986). Den stora rollen. 61 p. ISBN 91-1-863652-7.\nAdtapet diwar « https://br.wikipedia.org/w/index.php?title=Gustav_III&oldid=1871180 »\nDernière modification le 16 Ebr 2020, à 10:40\nKemmoù diwezhañ degaset d'ar bajenn-mañ d'an 16 Ebr 2020, da 10:40.


Archives des cymru - Bretagne Info\nKembreiz disuj evit dazont o yezh.\nUn tamm bec’h oa bet en deizioù kent kostez Kembre.\nDilun paseet e oa bet ur stourmer ha div stourmerez evit ar c’hembraeg o skrivañ luganoù ouzh savadur burevioù gouarnamant Kembre, en Aberystwyth.\nDre an disujidigezh e fell da dud Cymdeithas yr Iaith (Kevredigezh ar Yezh) reiñ da c’houzout pegen treut ha dister eo bet oberoù Carwyn Jones, kentañ ministr Kembre, betek-henn. Tremen poent eo da ouarnamant Kembre diskouez ur gwir youl da dennañ ar c’hembraeg diouzh al lagenn emañ sac’het enni. An niveridigezh diwezhañ he deus lakaet splann war wel penaos ez ae ar c’humuniezhoù kembraek* war ziskar buan. 3000 yezher az a diwar wel bep bloaz… Pa oa 92 kumuniezh kembraek e 1991 ne chom nemet 39 e 2011. Un nebeut mizioù ‘zo c’hoazh e oa bet Cymdeithas yr Iaith o chadennañ e dud ouzh ar memes savadur, ha memes mod a oa bet graet e Llandudno miz a-raok.\nEvel ma lâre Ned Thomas e-barzh The Welsh Extremist, levr brudet tramor : “Everywhere direct action is the child of bureaucracy”.\nSalv ma kendalc’ho kembreiz gant o stourm evit o yezh !\nHa ma rafemp-ni evelto ?\nBreizhiz prest da c’hounez an adunvaniñ en desped da ouarnamant Pariz ? Ar bonedoù ruz ? Ar ZAD ? … ma n’eo ket hirie e ranker stourm evit gounez traoù evit ar brezhoneg ne vo ket arc’hoazh…\nBuhez hir d’an dud disuj !\nBrezhoneg ofisiel e Breizh !\n* e-lec’h m’emañ c’hoazh ar c’hembraeg yezh pennañ an darempredoù etre an dud.


Pajenn:Sales - Introduction d’ar Vuez devot.djvu/273 - Wikimammenn\nPajenn:Sales - Introduction d’ar Vuez devot.djvu/273\njou ar garanteziou foll-se, o va Doue, peguen difficil vezo dec’hu en em zilivra diouto ! en em liquit dirac e Vajeste divin, anavezit en e bresanç peguer miserabl ouc’h, ha peguemenr eo ar sempladurez hac ar vanite ac’hanoc’h, ha goudese gant ar brassa effort a galon pehini a vezo possibl deoc’h, detestit ar garanteziou fall-se pere hoc’h eus cõmancet, renoncit d’ar brotestationou vean ha d’ar bromessaou sot a so bet entrezoc’h, ha gant ur volontez vras hac absolut distaguit ho calon diouto, hac en em resolvit da viret na zeuot jamæs mui d’en em angagi er follenteziou hac en antretienou-se a garantez.\nMa c’hallac’h pellaat diouz an objet, me lavar, diouz an hini pehini eo ar but eus ho carantez sot, e c’happrouven cals an dra-se : rac evel ar re pere a so bet flemmet gant an aëret pe ganr ar serpant, ne ellont quet eas en em yac’haat e presanç ar re pere a so bet ivez flemmet a veich-all ec’his-do ; dememes difficil bras vezo da nep so flēmet gant ar garantez foll-se, en em yac’haat diouthi en dra vezo tost d’an hini a vezo blecet ive gant ar memes flem. Ar chenchamanr a blaç a servich cals meurbet evit appæsi an ardeur hac an inquietud quen eus ar boan quen eus ar garantez. An den yaouanc, peveus a hini e coms Sant Ambroas en eil lêvr eus ar Binigen, goude ma en devoa grêt ur veach\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/273&oldid=118483 »


Strinkell - Wikipedia\nUr strinkell zo ur benveg gant un nadoz kleuz hag ur gibenn hag implijet dreis-holl da reiñ louzeier o sankañ an nadoz er c'horf pe da dennañ gwad.\nUr strinkell hag he nadoz\nUn nebeud milvedoù kent hon oadvezh e veze implijet doareoù strinkelloù da reiñ gwalc'hadennoù eus ar bouzelloù, eus ar gouhin hag eus an diskouarn. En deroù, un den a gemere ur genaouad dour hag a gase anezhañ dre ur raosklenn e korf ar c'hlañvour. Goude se e oa krouet kibennoù ha korzennigoù. Implijet e oa ar strinkell kentañ gant ur ribouler da vare ar Romaned. E-pad ar c'hentañ kantved e veneg Celsus e vezont implijet e degouezhioù zo en e De Medicina.\nEn IXvet kantved e oa ijinet gant ar surjian egiptat Ammar ibn Ali al-Mawsili ur strinkell a implije un nadoz, un duellenn wer gleuz, hag ar sunerezh da bareañ ar glañvourien diouzh ar banne en o lagad, un doare ober a oa implijet betek an XIIIvet kantved d'an nebeutañ. War-dro 1650 e oa ijinet ur strinkell gant Blaise Pascal o harpañ war lezenn Pascal.\nE 1844 e oa ijinet an nadoz goullo gant ar mezeg iwerzhonat Francis Rynd. Implijout a reas anezhe evit ar c'hentañ flistradennoù endan-groc'hen testeniekaet . E 1853, Charles Pravaz hag Alexander Wood a savas ur strinkell hipodermek gant un nadoz tanv a-walc'h da doullañ ar c'hroc'hen.\nE 1946 e produas ar breudeur Chance eus Smethwick, e-kichen Birmingham, ar c'hentañ strinkelloù gwer gant ur gibenn hag ur ribouler lemm-laka da naetaat anezhe en un doare aesoc'h. E 1956 an apotiker Colin Murdoch eus Zeland-Nevez a ijinas strinkelloù plastik da vezañ implijet ur wezh hepken.\nAdtapet diwar « https://br.wikipedia.org/w/index.php?title=Strinkell&oldid=1929793 »\nKemm diwezhañ d'an 2 Gen 2022 da 21:19\nKemmoù diwezhañ degaset d'ar bajenn-mañ d'an 2 Gen 2022, da 21:19.


Pajenn:Perrot - Bue ar Zent.djvu/138 - Wikimammenn\nPajenn:Perrot - Bue ar Zent.djvu/138\nAr Judevien o devoa lavaret, gant goueliou Pask 33 : « Ra gouezo e wad warnomp ha war hon bugale ! » Da oueliou Pask 70, seiz vla ha tregont hepken goude, Doue a ziskoueze d’eze an evoa klevet o gwall-beden, hag abaoue, ar Judevien n’o deus gallet sevel nag o zempl, nag o rouantelez. Malloz Doue ’zo kouezet warneze !\nSimeon, dal ma welas ar c’houmoul du o ’n em zastum ’us da Jeruzalem, a dec’has kuit gant ar gristenien, a dreuzas stêr ar Jourden, hag a bignas meneziou ar Pere, betek Pella.\nDal ma oe achu ar brezel, e tizrojont, hag elec’h fall-galoni o welet ar pez a oa c’hoarvezet, en em lakjont da zevel eur gêrig neve, war dismantrou an hini goz.\nAdalek neuze, eleiz a Judevien, digoret o daoulagad d’eze gant an tôliou skrijus a oa o paouez c’hoarvezout, a welas enne dorn Doue, hag en em reas kristen. Ar re-all a oe muioc’h dereat hiviziken.\nSimeon, er bla 107, a oe tamallet evit daou zigare : abalamour m’oa kristen, hag abalamour m’oa eus gwad ar roue David. Digaset e oe dirak gouarner ar Palestin, Tiberius Claudius Atticus.\nEpad meur a zevez, e oe skourjezet, hag an nerz-kalon a ziskoueze an den koz c’houec’h-ugent vla-ze, a zouezas Atticus hag ar re a oa war e dro.\nErfin, e oe staget ouz ar groaz, hag evelse e varvas an hini a chomas, da zivezan, war an douar, eus an dud o devoa bet an eurvat da welet, gant daoulagad o c’horf, Mab Doue en em c’hrêt den, an Otrou Jezuz-Krist.\nEur profesi a zo eun anaoudegez hag eun embann gwirion a rer eus eun dra da zont, n’hell ket an den anaout dre e c’halloud e-unan.\nAn amzer da zont, Doue hepken hen anave. Ma teu eta eun den da embann anezan, an dra-ze a verk eo an den-ze eun den-Doue, pe eman Doue, da vihanan, a-du gantan.\nAr profesi a ziskoue galloud Doue, splannoc’h c’hoaz eget ar mirakl. Ar mirakl a ro ar vue d’eun den maro, a verk galloud Doue war eul lezen hepken ; ar profesi, hag a gomz eus an amzer da zont, a verk galloud Doue war an holl lezennou, a ziskoue eo an Holl-C’halloudeg a gas pep tra endro, gant gouiziegez ha gant furnez, en pep lec’h hag en peb amzer.\nProfesiou a zo er Skritur-Zakr hag e oa displeget enne bue Jezuz-Krist penn-da-benn, pell bras amzer arôk ma oa deut war an douar.\nJezuz-Krist e-unan an eus grêt profesiou diwar e benn e-unan, diwar-benn Jeruzalem, diwar-benn e Iliz, hag a welomp o tont da wir gant an amzer. Skridou sant Yan o deus klozet amzer ar profesiou,\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/138&oldid=140379 »


Journal de Renaud Camus, mercredi 5 février 2020\ncréée le jeudi 6 février 2020, 11 h 14\nmodifiée le mercredi 10 février 2021, 23 h 54Plieux, mercredi 5 février 2020, une heure et demie du matin (le 6). Je me suis lancé dans un réagencement partiel de la bibliothèque — oh, très partiel, puisqu’il porte ~~~~~~~~~~ ~~~~ ~~~~ ~~~~~~~~ ~~~~~~~, ~~~~~ ~~~~ ~~’~~~ ~~~~~~~, ~~~ ~~~~ ~~’~~~ ~~~~~~~ ~~~ ranger différemment : non ~~~~~ verticalement, ~~~~ ~~~~~~~ ~~~ ~~~~~ (~~~~ ~~’~~~ ~~~ ~~~~ ~~ ~~~~~~~~~~) ~~~~~ ~~~~ ~~~~~~~ ~~~ ~~~~ (~~~~~~), ~~~~~ horizontalement, ~~~~ ~~~ ~~~~~ ~~~~~ ~~~~~~ (~~~~~ ~~~~~ mètres de prose…) ; ~~~ ~~~~ ~~~~~ ~~~~ ~~~~~~, ~~~~ Églogues, ~~~~ Élégies, ~~~~ ~~~~~~~, ~~~ journal, ~~~~ ~~~~~~~, ~~~~ Demeures, ~~~~., ~~~~~ chronologiquement, ~~~~~ ~~~~~~~ mélangés.\nEh ~~~~~, ~~~~~ ~~~ ce parti, qu’on ~~~~~~~~~ ~~~~~~~ ~~~~~~~~~~, ~~~ ~~~ ~~~~ ~~~~~~~ ~~ ~~~~~~~~~~, ~~~ ~~~~~~~~~~ ~~~~ ~~~~~~~~~~~~ ~~~~~~~~~, ~~~~ ~~~~~~~~ ~~~~~~~~ ~~~~~~~~~~~, ~~~~~~ ~~’~~~~~~~~~, ~~~ ~~’~~~ ~~~~~~ ~~ ~~~ ~~~~~ ~~~~~~~. Quid, par exemple, ~~~ ~~~~ ~~~~~~ ~~~~~~~~~ ~~~ ~~~ ~~~~~~~~ ~~~~~~ ~~ ~~~~~ ~~’~~~~~~ ~~~ ~~~~~~~~~~ ~~~~~~~~~, ~~~~~~, ~~~~~~~, ~~~~~, ~~~~~~~~ ~~~~~ ~~~~~~~~~~~~ ~~~ ~~’~~~~~~~~ ~~~~~ ~~~~~~~~~, ~~~~~~ ~~’~~~~ ~~~ cas pour Le ~~~~~~ Remplacement ? ~~~ ~~~~ ~~~~~~ ~~~~ ~~~~~~~~~~~~, ~~~ ~~~~ ~~~~~~~~~~ ? ~~~~~~ ~~~~~ ~~~~~ ~~~ ~~~~~~~~~~~, ~~~~~~ ~~~~ ~~~~~~ — ~~~ ~~~~ ~~~~~~~~~ ~~’~~~~~~~~~~~~~ ~~~ ~~~~~~~~~~~ ~~~~~~~~ ~~~~~ loin du texte ~~’~~~~~~~~ ~~~~ ~~~~~~~~ ~~~~ ~~~~ ~~~~~~~~~~~ ~~’~~~~ ~~’~~~~~~~~~~ ~~~’~~ ~~~~~~~ ~~~ ~~~~ —, ~~~ ~~~~~ ~~ ~~~ ~~~~~~ ~~~~~~~~~~, ~~~ ~~~~~~~ ~~’~~~~~~~~~~~~~ ? ~~’~~~~ ~~ ~~~ ~~~~~~ ~~~~ je me suis ~~~~~~, ~~~ ~~~~~~ ~~~~ Tricks, ~~~~ ~~~~~~~~, ~~~ ~~~ ~~~~ ~~~~~~ ~~~~~~~~~ ~~~~~~~~~ ~~~ ~~’~~~~~~ ~~~~~~~~~~~ ~~~~~~~~, ~~~ ~~~~ ~~ ~~~~~~ ~~~ ~~~~~~~ ~~~~~ ~~~ ~~~ ~~~~~~~~~ plusieurs éditions, crée ~~’~~~~~~~ ~~~~ ~~~~~~~~~~~~ ~~~~~~~~~~~~~, ~~~~ ~~~~~~~ ~~~ ~~~~~~ ~~~~~~~, ~~~~~ ~~ ~~~~, surtout ~~ ~~~~ ~~~~ ~~~~~ ~~’~~~~~~~ ~~~~~~~ ~~~ ~~~~ ~~~~~~~~~~~~~, ~~~ ~~~~ chronologique.\nJe ~~~ ~~~~~~~~~ une fois de ~~~~~, ~~~ ~~~ ~~~~~ ~~~~~ ~~~~~~ ~~~~~ ~~~~~~~ ~~~~~~~~~ ~~~~~~’~~~ ~~~~~ ~~~ ~~~~~ ~~~~~~~~. ~~~~~ ~~’~~~~~~ ~~~~~~~~~~~~~, ~~~’~~~ ~~~~~~~~~ ~~~~~~~ ~~~~~~~~~, ~~~~~~ ~~ ~~~~ ~~~~~~ ~~~~~~~~ ~~~ variantes de détail, ~~~~~ ~~~ ~~~~~~~~ ~~’~~~~~~ ~~~~~~~~~, ~~’~~~~-~~-~~~~~ ~~~~~~~~~, ~~~~~ ~~~~~~~~. ~~~~~ ~~’~~~~~~~~~ ~~~~ ~~~~~~~~ ~~~ ~~~~~~~~~~, Me ~~’~~~~~~~ ~~~ ~~~~~~~ ~~~~ ~~~~~~ ~~ d. ~~~~~-~~~ ~~~~~~~ ~~~~~~~~~ ~~~~~ les noms qui ~~~~~~~~~~~ ~~~~ Le ~~~ ~~~~~ ~~’~~~ ~~~~~~ ~~ ~~~ ~~~~~~ ~~~~~~~~~~~~~ ~~~~~~~, ~~~~ ~~~ ~~~~~~~ ~~~~ ~~~~~~~ ~~~~ ~~~~~~~~ (Le Bitoux, Lehideux, Lesquère, Le Troquer) ? ~~~ ~~~~~~ Michelin met tous ~~~~ Saint- ~~~~~~~~~, ~~~~~ ~~~~~ ~~~~ Sainte-, ~~~~~ ~~~ ~~~~~~~~~, ~~~~~ ~~~~~~~~~~, ~~~ ~~~~~~, ~~~~~~ ~~~~~~~~~, ~~~~~ ~~~~~~~ Sainte-Anne-d’Auray ~~~~~~ Saint-Étienne. Etc.\nEt ~~’~~~~~~~~~ : ~~~~~-~~~ ~~~~~~~ tous ~~~~ Sainte-, ou toutes ~~~~ Sainte-, ~~~~~~ toutes ~~~~ Saintes- (~~~~, ~~~ ~~~ ~~~~~~ pas…) ? ~~~ ~~~~~~~~~ ~~~~ toutes ~~~~ Saint-, ~~~~~~~’~~~ ~~’~~~~~ ~~~ ~~~~~~~ ?\nvoir l’entrée du mercredi 5 février 2020 et ses 2 images dans Le Jour ni l’Heure


Pajenn:Perrot - Bue ar Zent.djvu/896 - Wikimammenn\nPajenn:Perrot - Bue ar Zent.djvu/896\nAn aviel a ro d’ar zant-man an hano kaer a ziskib muian-karet Hon Zalver Jezuz-Krist ; ha netra, en gwirione, n’hallfe diskouez gwelloc’h e zantelez.\nGanet er Galile, sant Yan a oa mab da Zebede ha da Salome, ha breur da zant Jakez, abostol. Ar yaouankan oa eus an Ebestel, ha ne dlee ket kaout ouspen pevar bla warn-ugent pa oe kemeret gant Jezuz evit diskib. Jezuz en devoa eur garante dispar evitan, abalamour m’oa gwerc’h a galon. Eus e du, Yan en devoa eur garante meurbed tener evit e vestr ; eur wech en em roët d’ezan, n’hen dilezas ken goude, hag hen heuilh a reas bepred hag en pep lec’h, war Mene-Kalvar kouls ha war Mene-Tabor.\nEpad ar goan divezan a reas gant e Ebestel, er mare ma leze gant an holl dud an testeni brasan eus e garante en eur zevel sakramant an ôter, Jezuz a roë da zant Yan eur merk eus ar stad a rê anezan. E lezel a reas da harpan e benn war e galon. Hag epad an amzer-ze, sant Yan, eme sant Augustin, en deus desket an treo kaer a lenner en e skridou ha, dreist-oll, en e Aviel, hag a lak anezan e-touez ar brasan profeted ; neuze ive e lavaras d’ezan goustadik hano an hini a dlee e werzan.\nGoude ar goan divezan, Jezuz a yeas gant e ziskibien da liorz Jethsemani. Ne gemeras gantan nemet tri abostol evit bezan test e agoni : Yan, Per ha Jakez. Pa dôlas ar zoudarded o daouarn war Jezuz, an diskibien-all o devoe kement a aon ma kemerjont an tec’h. Yan hepken n’hen dilezas ket hag hen heuilhas betek war Mene-Kalvar. Evit e rekompansi, Jezuz hen kargas da gemer evez ouz e Vamm, dre ar c’homzou kaer-man : « Setu aze ho Mamm. » Diwar neuze, Yan a gemeras ar Werc’hez gantan hag a dôlas plê outi ’vel pa vije bet e vamm.\nSant Yan a chomas en harz ar groaz ken ma lôskas Hon Zalver e huanaden divezan ; gwelet a reas, evel m’en deus skrivet, ar zoudard o tigeri e goste, hag ar gwad, mesket gant dour, o tont er-mêz anezan.\nPa deuas Mari-Madalen da lavaret d’an Ebestel ne oa mui korf Jezuz er be, Per ha Yan a yeas dioustu da welet ;\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/896&oldid=141214 »


Stumm eus an 25 C'hwe 2019 da 14:59\n38 okted ouzhpennet , 2 vloaz zo\nStumm eus an 25 C'hwe 2019 da 14:57 (kemmañ)\nStumm eus an 25 C'hwe 2019 da 14:59 (kemmañ) (dizober)\nLakaet e vez da dalvezout evel unan eus kazetennoù diazez Bro-C'hall. Lennet eo gant 2,42 milion a dud hervez sifroù 2016, an eil kazetenn eo hervez an nivernnoù gwerzhet. Bet e oa bet ar gazetenn lennet ar muiañ en estrenvro betek ar bloavezhioù 2000. Er mare-se e oa gwerzhet 40 000 niverenn bemdez er maez eus Bro-C'hall. Abaoe 2012 ez eo diskennet betek 26 000.\nLinenn skrid ar gazetenn a vez unan kreizh-kleiz, met ar skipailh a nac'h hag en em ginnig evel dieub eus an holl tuioù politikel. Al lennerien a zo evit 51 % anezho eus an tu kleiz e 2014, hervez ur sontadeg gant an [[Institut français d'opinion publique|Ifop]] evit ar gelaouenn [[Marianne (kelaouenn)|Marianne]].\nAr gazetenn a zo perc'hennet gant ar [[Groupe Le Monde|strollad Le Monde]], gant 72,5 % eus ar gevredigezh perc'hennet gant ''Le Monde libre'', e dalc'h an dud a aferioù [[Xavier Niel]] ha [[Matthieu Pigasse]]. Arc'hantaouet eo gant ar Stad, e 2011 ha 2012, e oa ar c'hentañ kazetenn harpet gant ar Stad gant 16,9 ha 18,6 milion a euroioù.\nAdtapet diwar « https://br.wikipedia.org/wiki/Dibar:MobileDiff/1829861 »


Pajenn:Fenelon - Digweziou Telemaq mab Ulyss.djvu/48 - Wikimammenn\nPajenn:Fenelon - Digweziou Telemaq mab Ulyss.djvu/48\névit cana bréou an natur. Trémen a remp an dévéziou, hag eul loden euz an noz, ô cana kévret. An oll messaérien, oc’h ancounac’haat ho logou hag ho loened, a oa diflac’h en dro din épad ma kélennen anézo : manout a ré n’ho dévoa al léac’hiou-zé nétra qén a c’houéz, pép tra a oa c’houéq : sévénidiguez an dud a vané c’houéqaat an douar.\nMès ar pez a léqéaz va peûr-vruda éo m’en em daolaz eul léon naounniet war va chatal : déraoui a ré eur guiguérez horribl ; n’em boa német eur vaz a vessaer em zourn, hag ez iz hant-han erruz. Al léon a sao hé voué, a ziscouez hé zent hag hé grabanou, digor a ra hé c’hénou ; hé zaoulagad a van leun a c’hoad hag a dan ; en em sqei a ra a bép tu\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/48&oldid=116708 »\nKemmoù diwezhañ degaset d'ar bajenn-mañ d'an 30 Mez 2018, da 21:21.


Ideologiezh - Wikipedia\nUn ideologiezh a zo ur strollad mennozhioù kenaozet diwar-benn an armerzh, ar politikerezh, ar gevredigezh, hag a zo o fal mirout ar sistem a-vremañ (ideologiezhioù mirour), cheñch anezhañ (pazenn-ha-pazenn pe a-daol-trumm: ideologiezhioù adreizhañ), pe adsevel ur sistem kozh (ideologiezhioù kilstourm).\nAlies ez eus div gevrenn en un ideologiezh : ur skeudennadur eus ar sistem, hag ur programm obererezhioù. Gant an hini gentañ e vez sellet ouzh ar bed, ouzh ar wirionez, en un doare resis, gant harp pennaennoù filozofel. Keñveriet e vez ar sell-se gant sell un ideologiezh all. Pal an eil gevrenn eo tostaat ar sistem gwir ouzh ar sistem mennet pe ijinet.\nUn ideologiezh a zo gant a bep seurt strolladoù eus ar gevredigezh, ha ma vefe ur strollad sokial, un aozadur, ur strollad politikel, un emsav sokial, un emsav relijiel pe un emsav sevenadurel.\nHeñvel ouzh meizad ar Weltanschauung ("sell war ar bed" en alamaneg) eo an ideologiezh, nemet e vez implijet an ideologiezh evit strolladoù, sevenadurezhioù pe sevenadurioù a-bezh, ha n'eo ket hiniennoù nemetken.\nAdtapet diwar « https://br.wikipedia.org/w/index.php?title=Ideologiezh&oldid=1783955 »\nKemmoù diwezhañ degaset d'ar bajenn-mañ d'an 10 C'hwe 2018, da 18:21.


Journal de Renaud Camus, dimanche 6 janvier 2013\ncréée le dimanche 6 janvier 2013, 23 h 01\nmodifiée le lundi 30 septembre 2013, 19 h 43Dimanche 6 janvier 2013, cinq heures de l’après-midi. Depuis la fin de l’année dernière, incité, conseillé et guidé par le jeune Jean-Michel Leroy, nouveau ~~~~~~~~~~~ ~~~~~~~~ ~~~ ~~’~~~-~~~~~~~~, ~~’~~~ ~~~~~, ~~~~ ~~~~~ ~~~~~~~~~~ ~~~ ~~~ ~~~~ ~~ ~~~~~~~~~, mes débuts sur ~~~~ ~~~~~ “~~~~~~~~ ~~~~~~~~” — ~~~ ~~’~~~~~~~~~~~ ~~~~~~~~~ (~~~~~~~~) ~~~ ~~~~~~~~. ~~~~ ~~~~~~~~ ~~~~~ ~~~~~ ~~ ~~~~~ ~~~~~~~~~~~~, ~~~ ~~’~~~~~~~~. ~~~ ~~’~~~~~, ~~~~~~ ~~~~ ~~~ ~~’~~ ~~~~~~~~ cafouilleusement et half-heartedly depuis ~~~~ ~~~~~~~~, ~~’~~~~~~~~ ~~~ ~~~~~~~~, ~~~~~~ ~~~ ~~~~~~ ~~~ ~~’~~~-~~~~~~~~ ~~~ ~~~~ ~~’~~~ ~~~~~, ~~~ ~~~~~~~~~ ~~~~~~~ ~~~ ~~’~~~~~~, ~~~ ~~~~~~~~~~~ ~~~~~~~ ~~~ ~~~~~~~~ ~~~~ ~~~~~~~ “le complexe médiatico-politique”, ~~~~~~ ~~~ ~~~~ ~~ ~~’~~~-~~~~~~~~, justement.\nPremièrement ~~~ ~~~ ~~~~~~ ~~ ~~~~ ~~~~~~~ ~~~~~~~~~~, ~~~~~~~~~~~~~ ~~’~~~~~~~ ~~~~~ ~~~~~ ~~~~ ~~~~ ~~~ ~~~~~~ ~~~ ~~~~ ~~~~~~~~ ~~’~~~~~~~~~~~. ~~~~~ ~~~~~~~~~~~~ mais pas complètement ~~~~~~~~~~~~~~ ~~’~~~~ ~~~ ~~’~~~~~~, ~~~~ ~~~~~ ~~~~~~~~~~ ~~’~~~~ ~~~ ~~~~~ ~~~’~~ ~~~ ~~~~~~~~~~ ~~’~~~~~~~~~~~ ~~~ ~~~~~~ ~~~~~~~~~ ~~~~~~~~~~ ~~~ ~~~ ~~~~~~~~~~~ ~~~~~~~~~ ~~~~~~~~~ ~~~ ~~~~~~~~~~ (~~~~~ ~~~ sommes loin). Or ~~~ ~~~~ ~~~~~~~ ~~~~ ~~~ ~~~~~~~~~~~~, ~~ ~~~ ~~~~~ ~~~~~~ ~~~~~~~~~~~ ~~~~~, ~~ ~~~~~~~ ~~~~ ~~~~~ ~~~~~ ~~~~~~~, ~~~~~ ~~~ ~~~ ~~~~~~~ ~~~~~~~ ~~~ ~~~~, ~~~~~, ~~’~~~ le fait, de ~~~ ~~~~~~~~ ~~~ ~~~~~~ ~~’~~~~~~~~~ ~~~~~ ~~~ ~~~~~ ~~~~~~~~~ — ~~’~~~~ ~~~~~~~ ~~~~~ ~~~~~ ~~’~~~~~~~~~ ~~~ ~~~~~ ~~~ ~~~~~~, ~~~ ~~~~, ~~~~ ~~~ ~~’~~~~~~~~~. ~~~ ~~’~~~~ ~~~~~~ de listes noires ~~~ ~~~ ~~~ ~~~~~~~ ~~~ ~~~~~~ ~~~~~~ ~~~ ~~’~~~~~~~~~~~ ~~’~~~ ~~~~~~~~~ ~~~~ ~~~~ ~~~~~~~~ ~~~ ~~~~~~~, ~~~~~~~~~, ~~~~~~~~~~, ~~~~~~~~~~ ~~~ ~~~~~~ ~~~ ~~~ ~~~~~~~~~~~, ~~~~ ~~~ ~~~~~~~ ~~~ quarante ans n’ont ~~~~ ~~~~~~~ ~~~~ ~~~~~~ ~~~~~ ~~’~~~~~~~~~ ~~~ ~~~~~~~~~~~ ~~~~ ~~~~ ~~~ ~~~ ~~’~~~~~~~~, ~~~ ~~~ ~~~~ ~~~~~~~~~~~~~~~ ~~~~ ~~’~~~~ ~~~~~ ~~~ ~~~~ ~~~ ~~~~~ ~~~~~~~~~~~~~~, ~~’~~~~~~ ~~~~~ me traîner dans ~~~ ~~~~~. ~~~~~~~ ~~~~ ~~~ ~~~~~~ ~~’~~~~ ~~~~~~~~~~~ ~~~~~ ~~~~~~ ~~~~~ ~~~~ ~~~~~~~~ gazetiers.\nDans ~~~~ ~~~~~~~~~~~ ~~~ ~~~~~~ ~~~~~ ~~~~~~~~ ~~’~~~~~~ ~~~~~~~~ ~~~ ~~~~~~~ ~~~~~~~~~~~~~ ~~~~~ ~~~~ mal-aimés des médias, ~~~ ~~~~~~. ~~~~~ ~~~~ ~~~~~~~~~~ ~~~~ ~~~~~~~~~~ ~~~~~~~~, ~~~ ~~~~~~~~~ ~~~’~~~~~ ~~~~~~~~~ ~~~~~~ ~~~~ ~~~~~~~~~ ~~~ ~~~~~~~, ~~~~ ~~~~~~~~~~ ~~~ ~~~ ~~~~~~~~~~~~~~, ~~~~ ~~~~~ ~~~ ~~~~~~~~ ~~~~ relations publiques, mon ~~~~~~~~~ ~~~ ~~~ ~~~~~~~~~~~ — ~~’~~~~ ~~~~ ~~~~~~~~~ ~~~ ~~~~ ~~~ ~~~ ~~~~~ ~~~ ~~~~~ ~~’~~~-~~~~~~~~ ~~~ ~~~~~ ~~~~, ~~~~ ~~~ ~~~~~~~ ~~~ ~~’~~~ ~~~ ~~’~~~~~~ ~~~ très bonne santé médiatique.\nJ’étais ~~~~~~~~~~ ~~~~~ ~~~~~~~~~. ~~~ ~~~ ~~~~~ ~~~~~~~, ~~~~~ ~~~~ ~~~~~~~~~ ~~~~~~~ ; ~~~~~, ~~ ~~’~~~~~~~~~~~, ~~~~ ~~~~~~~~~~~ ~~~~~ ~~~~~ ~~~~~~~~. ~~~ ~~~~~~~ ~~~~ ~~~ ~~~~~ ~~~~~~~~, ~~~~~ j’ai à peine ~~~~~ ~~’~~~~~~~~~~~~~~ ~~~ ~~~~~, ~~~~~~’~~ ~~~~~~~~, ~~~ ~~~~~~~~~~ ~~~~ ~~~ ~~~~~~~~~~~~~~~. ~~~~~~~~~, ~~~ ~~’~~~ ~~’~~ ~~~~~~ ~~~~~~, ~~~~ ~~~ ~~~~~~~~~~ ~~~~~~ ~~’~~~~~~~~~~~~ ~~~ ~~~~~~ ~~’~~~~~~~~~~~ ~~~ ~~~ déculturation et de ~~~ ~~~~~~~~~~~~~~~ ~~~~~ ~~~~~~ ~~~~~ : ~~~~~~~~~~~~ ~~~~~~~~~~~~, ~~~~~~~~ ~~~ ~~~~~~~~~, ~~~~~~~~~~ ~~~~~~~~~~~~~, ~~~~~~~~~~~~ ~~ ~~~ ~~~~~~~~~ ~~~~~~~~~, ~~~~~~~~~~ ~~~~~~~~~~~~. ~~~~~~~~~~ ~~~ ~~ ~~ ~~~~~~ ~~’~~ ~~~~~~~~ ~~~~~~, justement : c’est de ~~~~~~~~~~~~~ ~~~~ ~~~~~~~~~~~~~~~ ~~~~~ ~~~~~ ~~~ ~~~~~~~~ (~~~~ ~~~ ~~’~~~~ ~~~~~~ ~~~~~~~~~ ~~’~~~ ~~~~~~~ ~~~~~~ ~~~~ ~~~~ ~~ ~~’~~~~~~~) ~~~ ~~~~~~ ~~~ ~~~~ ~~~~~~~, ~~~ ~~~ ~~~ leurs contributions sur ~~~~~ ~~~ ~~~~~~ ~~~~~~~~~, ~~~~~ ~~~~, ~~~ ~~~~ ~~~~~ ~~~~~~~, ~~~~ ~~~~~~~~~~ ~~~ ~~~~~~~~ ~~~~~ ~~~~~ ~~~~~~~~~ ~~~~~ ~~~~~ ~~~~~~~~~~ ~~~~ ~~~ ~~~~~~~~, ~~~ ~~~~~~~ ~~~ ~~~ méchanceté, la bassesse, ~~~ ~~~~~ ~~~ ~~~’~~~~ ~~~~~~~~~. ~~~~~-~~~, ~~~~~~~~~~~~~~, ~~~~~ ~~’~~~~ ~~~~~ ~~~~~~~ ~~~~ ~~~ ~~~~~~~~~ ~~ ~~~~~ ~~~~~ ~~ ~~’~~~~~~ (~~~ ~~~ ~~~~~ ~~’~~~~ ~~~ ~~~~~ ~~~~~~~~~, ~~’~~~~~~~ que non). Et ~~’~~~ ~~~~~ ~~~ ~~~~~~~~~~ ~~~~~~ ~~~~~ ~~~ ~~~~~~ ~~~~~~~ ~~~ ~~~~~ ~~~ ~~~~~~ ~~~~~~~ ~~~ ~~~~~~~~~~~~~~~ ~~~ ~~~~~ ~~~~~~ ~~~~~~~~, ~~~~~~~~~~ (~~~~~~ ~~~~~~~~ ~~~~~~~~), ~~~~~~~~~~~~~ (~~~~~~ ~~~~~~~ Pesson — il ~~~~ ~~~~~ ~~~~ ~~~~, ~~’~~~ ~~’~~~~~~~~ ~~ ~~~~, ~~’~~~~ ~~~~~ ~~~~~~~~ ~~~~ ~~~ « ~~~~~~ ~~~ ~~~~~~~ », ~~~~~~~~~~~~~~), ~~~~~~~~~~ ~~~~~~~~~~~~, ~~~~~~~~~~~~~, ~~~~~~~~, ~~~ ~~~~~~~~~~~ ~~~~~ ~~~~~~~~~, ~~~~~~~~ ~~~ bien élevés.\nSeulement cette ~~~~~~~~~~ ~~~~~~~~~~~~, ~~~~ ~~~~~ ~~~~~~~~ ~~~~~~~ ~~’~~~~~~~~~~~ ~~~~~~~~~~, ~~~~ ~~~ ~~~~~~~~~ ~~~ ~~~~ ~~~ ~~~~ ~~~ ~~~~~~ ~~~~~, ~~~~ ~~~ ~~~~ ~~~~~~~~~~~~~~~ ~~~~~ ~~~~ ~~~~~~~~ ~~’~~~~~ ~~~ — lesquelles, pour ~~~ ~~~~~~~~ ~~~~~~~~~~~~, ~~~~~ ~~~ ~~~~~~~~ ~~~~ ~~~~~~~~~ ~~~ ~~~~ ~~~~~~~ ~~~~~~~~~ ~~~ ~~~~ ~~~~~~~~~~~~~~ ~~~ ~~~~ ~~~~~~~ ~~~~~~~~~~ (~~~~~~ ~~~~~~~~~~~ ~~~~~~ ~~~~~~~~~~~~…), ~~~~ ~~~~~~~~~~ ~~~ ~~~~ textes et des ~~~~~~~~ ~~~~~~~~~~ ~~~ ~~~~ ~~~~~~, ~~~~ ~~~~~~~~~ ~~~ ~~~~ ~~~~~~~~~~, diciamo. ~~ ~~~~ ~~~~~ ~~~~~~~~~~~~~~~ ~~~ ~~~~~~~~~~~~~~ ~~~ ~~~~~ ~~~~~~~~~ ~~~~~ ~~~ ~~~~~~ (~~~~~~~ ~~ ~~~ ~~~~~~~~~~ qui ne m’a ~~~~~~~~~ ~~~~ ~~~~~ ~~~~~ ~~~~~~~ ~~~~~~~ ~~~~~~~~~ ~~~~, ~~~ ~~~ ~~~~~~~ ~~~~~~~ ~~~~~~~~~~~ ~~~~~~~~ ~~~ ~~~ ~~~~~~~~ ~~ ~~~~~~~~~ ~~’~~~~~ “~~~~ ~~~~”). ~~~~~~~~~ ~~~~~~~~~~~~~ ~~ ~~~~~~~ ~~~~ demandes qui me ~~~~~ ~~~~~~~, ~~’~~~~~~ ~~~ ~~~~~~~~ ~~~~~~~~~ ~~~ ~~~~~~. ~~~ ~~’~~~ ~~~~~~ ~~~~~ ~~~ ~~~~~~~~ ~~~~~~. ~~~~~~~~, ~~~ ~~~~ ~~~~~~~~ ~~~~ ~~~~ ~~~~~~~~~~, ~~’~~~ ~~~~~~~ ~~~~~~~~~ ~~~~~~~~, ~~~ donnant la préférence ~~~~ ~~~~~~~~~~ ~~~~~~~~~~~ ~~~ ~~~~ ~~~ ~~~ ~~~~~~~ ~~~~~~ ~~~~ ~~~~~~~ ~~~~~~~ ~~’~~~~~ ~~~~ ~~~~~~, ~~~ ~~~ ~~~ ~~~~~~~~ ~~~~ ~~~~~~ ~~~~ ~~~~~~~~~~~~~ ~~~~ ~~~~~ ~~~~ ~~~~~~~ trop fantaisistes, ou ~~~~~ ~~~~~~~, ~~~ ~~~~ ~~~~~~~~~~~~ ~~~~~ ~~~~~~~~, ~~~~~~~~ ~~~~~ ~~~~ ~~~ ~~~~~~~~~~~ ~~~~~~ ~~~ ~~~~~~ ~~~~~~~~~~~~~~ ~~~ ~~~~ ~~’~~~ ~~~~~~~~~~~~~~~~~ ~~~ ~~~~~~~~. ~~~~~ ~~~~ ~~~~~-~~~ ~~~ Carl Schmitt, par exemple ? ~~~~~~ ~~~~~ ~~~~ ~~~~~~ ~~’~~~~~~~~ ~~~~~-~~~~~ ~~~~~ ~~~~~~~~ ? ~~~ ~~~~~ ~~~ ~~~~~~~~~~ ~~~~ ~~~~~ ~~~~~~~~~ ~~~~~~~~~~ ~~~ ~~~~~ ~~~~~~~~~~ ~~~~~~~~~~~ ~~~ ~~~~~~~~~~~ ~~~~ ~~~~~~~~~~~, ~~~~~~ ~~~ ~~~~~~~ sur le site ~~~ ~~’~~~-~~~~~~~~ (~~~ ~~~~~ ~~~~~~~~~ ~~~~~~~~~~, ~~~, ~~ ~~~~~~ ~~~~~~~~~~~~~, ~~~ ~~~~~ ~~~~~~~~~~~ ~~~~~ ~~~~~~~, ~~~’~~~ ~~~~~~~~~~ ~~ ~~~ “~~~~ ~~~ ~~~~~~”, ~~~ ~~’~~~~ ~~~~ ~~’~~~~ ~~’~~~~ mauvaise farce).\nLes conseils ~~~ ~~~~~~ ~~~~~~~~ ~~~ ~~~~ ~~~~~~~~~, ~~~ ~~~~~. ~~~ ~~’~~~~~~~~~ ~~’~~~~~~~~~ ~~~~~ ~~~~~~~~~~~~~~~ ~~~~~~~ ~~~~~~~ ~~~~ ~~~~~~~ ~~’“~~~~~~~” ~~~~ ~~~ ~~~~~~~~~~~~~, ~~~ ~~~~~~~~~ ~~~~~~ ~~~ ~~~~~ ~~~~~~~~~~ possible les informations (~~~~~~~~~~~~~~ ~~~ ~~~~~~~~~~~~~~~) ~~~~ ~~’~~~-~~~~~~~~ ~~~ ~~~~ ~~~~~~~~~~~ ~~~~~~~ ~~ ~~~ ~~~~~~~~~~~~~ ~~~ ~~~~~~~ ~~~, ~~~ ~~~~~~~, ~~~ ~~~ ~~~~~~~ ~~~~~~~ ~~~~~~~~~~ ~~ ~~~ ~~~~ ~~’~~~~~~ ~~~~~ l’autre sens. Mais, ~~’~~~~ ~~~~~, ~~’~~~~~~~ ~~~ ~~~~~~ ~~~~~~~~~ (~~~~ ~~~~~~ ~~~~-~~~~~ ~~~ ~~~~~~~~~ ~~~~) ~~~~~~~~~~~~~ ~~~~~~ ; ~~’~~~~~~ ~~~~~ ~~~ ~~’~~~~ ~~~~ ~~~~~ ~~~~ ~~~ ~~~~~~~ ~~~~~ ~~ ~~~~~ ~~~~~~~~~~~~~ les messages ou ~~~~~~~~~~~~~ ~~~~, ~~’~~~ ~~~~~, ~~~ ~~~ ~~~~~ ~~~~~~~~~. ~~~ ~~~~ ~~~~~~~~ ~~ ~~~ ~~~~~~ ~~~~~~~~~, ~~~~ ~~~~~~~~~ ~~~~~ ~~~~~ ~~~ ~~~~~~~~~~ : ~~~~~~ ~~~’~~~ ~~’~~~ ~~~~~~ ~~~~~~~~, ~~~~~ cela est épouvantablement chronophage.\nDepuis ~~~ ~~~~~~ ~~~ ~~’~~~~~~ ~~~~ ~~~~ ~~~~~~~ ~~~ ~~~~~~, ~~~ ~~~~~~~~~~ ~~~~~~~~~~ ~~~ ~~~~~~~~, ~~~~~ ~~’~~~~~~ ~~~ ~~~~~ ~~~~~ ~~~’~~~ ~~’~~~~ ~~~~~~~ ~~~~ ~~~~~ ~~ ~~~~~ conforme à ce ~~~~ ~~’~~~~~~~~~ ~~~~~ ~~~~, ~~~ de ~~~~, ~~~~ ~~~ ~~~~~~~~~. ~~~ ~~ ~~ ~~’~~~~ ~~~~~ ~~~~ ~~~ journal, ~~~~~~~~~~~ ~~~’~~~ ~~~~ ~~~~~~~ “~~~ ~~~~~~~”, ~~~ ~~~~~~ ~~~~~~~~~ plus de temps ~~~’~~~~~~~~~~~ ~~~~ ~~’~~~~~~~ (~~~ ~~~~~~~ ~~~ ~~~~~) ~~~ ~~~ ~~~~ ~~~~~~~ ~~~ ~~~~~~ ~~~~ ~~~~~~~ ~~~~~ ~~~~~~~~ (~~~ ~~~~~~ ~~~ ~~~~ ~~~ ~~~ “~~~~~~”) ~~~ ~~~~~ ~~~~~ contraint de tenir ~~ ~~~~ ~~~~~ ~~~~~ ~~~~ ~~~~~~ ~~~~~~~~ ~~’~~~~~~~, ~~~~~~~~, ~~~~~~~~~~, ~~~~~~~~~~~ ~~~ ~~~~~~~~. ~~~~~ ~~~ ~~ ~~ ~~~~~~ ~~~~ ~~~~ “~~~~~~~~ ~~~~~~~~”, ~~’~~~~ ~~~ ~~~~~, ~~~~ ~~~~~~~ pincée ici ou ~~~, ~~~~ et ~~~, ~~~~~~~~~ ~~~~~~ ~~~~~~~~~ ~~~ ~~~~ ~~~~~~~~, ~~~ ~~~ ~~’~~~~ ~~~ ~~~~ ~~~~~~~. ~~~~~~, ~~~~~~~ ~~~~ ~~’~~~~~~ ~~~~~, ~~~ ~~~~~~ ~~~~ ~~~ ~~~~~~~ ~~~ commençant ne pas ~~~~~~~~~~ ~~~~~~~~, ~~~ ~~~~~~ ~~~~ ~~~ ~~~~~~~~~~~ ~~~ ~~~~~~~~~~~~~~~ ~~~~~~~ (~~~~ ~~~~~~~~~~ ~~~ ~~~~~~~~~ ~~~~~) ~~~~~ ~~~~ ~~~~~~ ~~~~~~~~~~, ~~~~ ~~~~~ “~~~~~” (~~~ ~~~ ~~~~~ ~~~~ ~~~~~ Aurore Dupin…), églogualement ~~~~~~~~~~~, ~~~~~ ~~~~~~~~, ~~~ ~~~~ ~~~ ~~~ ~~~~~~~~~ ~~~~ ~~~~~~~~~~~… ~~~ ~~~ ~~ ~~ ~~~~~~~~~~~ ~~~~ ~~~~~~~ ~~~~~~~~ ~~~~ Lettres reçues, Les Inhéritiers, l’Anthologie générale, Vaisseaux brûlés, l’Index des Églogues ~~~ ~~~~ ~~~~~~~~~~ brûlés, ~~~ ~~~~~~~~~~~~ ~~~~~ ~~~’~~ ~~~~~~ ~~~ ~~~ ~~~~~ ~~~~~~~~~~ ~~~’~~~ ~~~~~~~-~~~~~~~, ~~~~~~~~~~~~~~, ~~~~~~ ~~~’~~~~ ~~~~~~ ~~~~ ~~~~ ~~~~~~~~~ ~~~~~~~~, ~~~~ ~~~~~~~~~ ~~’~~~~~~~ ~~~~~ de considération qu’ils ~~~ ~~~~~ ~~~~ ~~~~~~, ~~~ ~~~~~~~, ~~~ ~~~~~~, ~~~~~~~~ ~~~~ ~~~~. ~~~ ~~~ ~~~~~~~~~ ~~~~~~~~~~ ~~~~ ~~~ ~~~ ~~~~~~ ~~’~~~~~~~~ ~~ ~~~ ~~~~~~~~~~ ~~~~~~~, ~~~ ~~~~~~~~~~ ~~~ le rafistolage, en ~~~~ ~~~ ~~’~~~~~~~~ ~~~~ ~~~~~~~, ~~~ Journal ~~’~~~ autre, ~~~ ~~~ ~~~~~~~~~~~ ~~’~~~ ~~~~~~ ~~~~~ ~~~ Le ~~~~~ ~~~ l’Heure.\nLes ~~~~~ ~~~ ~~~ ~~~~~~~~ ~~~~ ~~~~~ ~~~~~~~ des obligations qui ~~~~~~~ ~~~~ ~~~ ~~~~~~ ~~~~~~~~~. ~~~ ~~~~~~~ ~~~ ~~~~~ ~~’~~ ~~~~~~~ ~~~ ~~~~. ~~~~~ ~~~~~~~ ~~~~~~~~~ ~~~~~~~~~~, ~~~~~ ~~’~~~~~~ ~~~~ ~~’~~~~~~~~~.\nvoir l’entrée du dimanche 6 janvier 2013 et son image dans Le Jour ni l’Heure


Simón Bolívar, Toronto - Canada\nSimón José Antonio de la Santísima Trinidad Bolívar y Palacios, pe Simón Bolívar e berr, a voe ganet d’ar 24 a viz Gouere 1783 ha mervel a reas d’ar 17 a viz Kerzu 1830. Ur jeneral hag ur brogarour eus Suamerika eo. Sellet a reer outañ evel unan eus tud veur ar stourm evit dizalc’hiezh Venezuela, Kolombia, Panama, Ecuador, Perou pe Bolivia diouzh impalaeriezh Spagn. E spagnoleg e reer anezhañ El Libertador, eleze an Dieuber.\nGanet e voe Bolívar e Caracas, e Venezuela, en ur familh eus an noblañs. Goude marv e dud ez eas da Spagn e 1799 da genderc’hel gant e studioù. Eno e reas anaoudegezh gant María Teresa Rodríguez del Toro y Alaysa a zeuas da vezañ e wreg. E-kerzh ur veaj a rejont o-daou da Venezuela e 1803 e varvas e wreg gant an derzhienn velen. Bolívar a yeas da Europa en-dro e 1804 ha daremprediñ a reas lez Napoleon Bonaparte.\nDistreiñ a reas Bolívar da Venezuela e 1807. Goude-se, e 1808, breur Napoléon Bonaparte, Joseph, a voe lakaet gant an impalaer da roue Spagn ha war he zrevadennoù war un dro. Perzh a gemeras Bolívar en emsav a-enep ar roue nevez. Gant strollad Caracas e voe embannet dizalc’hidigezh Venezuela e 1810. Ha kaset e voe Bolívar evel kannad da Vro-Saoz.\nE penn ar stourm[kemmañ | kemmañ ar vammenn]\nDistreiñ a reas Bolívar da Venezuela e 1811 goude ma oa deuet ar vro da vezañ dizalc’h. Met e Gouere 1812, rener Venezuela, Francisco de Miranda, a godianas gant armeoù Spagn. Bolívar a dec’has da g-Cartagena de Indias, ur porzh e Kolombia hiziv. E 1813 e kemeras penn un arme a aloubas Venezuela. Mont a reas a drec’h da drec’h ha, da neuze e voe anvet El Libertador (An Dieuber, An Dizalc’her). Adkemer a reas Caracas d’ar 6 a viz Eost 1813 hag embann a reas eil republik Venezuela. Er bloavezh war-lerc’h e tistroas, e penn un arme, d’ar vro amezek, anvet neuze Nueva Granada (Kolombia hiziv) ha kemeret e voe Bogotá ganto e 1814. Met goude bezañ paket meur a lamm gant e enebourien e rankas tec’hout da Jamaika e 1815. Eno e c’houlennas sikour digant prezidant Haiti, Alexander Pétion. E 1816, gant skoazell Haiti, e tistroas Bolívar da Venezuela. Goude bezañ dilestret ez eas e arme war-raok ha kemeret e voe meur a gêr ganto, en o zouez Angostura (zo deuet da vezañ bremañ Ciudad Bolívar).\nDerc’hel a reas e armeoù da vont war-raok ha gant emgann Boyacá e voe trec’het da vat armeoù Spagn e 1819. E miz Kerzu 1819, e Kendalc’h Angostura, e voe krouet Kolombia Vras (Gran Colombia e spagnoleg), ur c’hevread a oa ennañ Venezuela, Kolombia, Panama hag Ecuador. Bolívar a voe prezidant ar vro ha Francisco de Paula Santander an eilprezidant anezhi. Er bloavezhioù war-lerc’h e voe peurdrec’het ar Spagnoled : gant emgannoù Carabobo e 1821 ha Pichincha e 1822 e voe kreñvaet krog Bolívar war Venezuela hag Ecuador. Neuze e reas e soñj dieubiñ Perou diouzh ar yev spagnol. Gant skoazell Antonio José de Sucre e roas lamm d’ar Spagnoled : en emgann Ayacucho, e miz Kerzu 1824 e voe pilet an arme spagnol ha prizoniet besroue Spagn. Abretoc’h er bloavezh 1824, Bolívar a oa bet anvet diktatour gant kendalc’h Perou, ar pezh a roe dezhañ ar galloud penn-da-benn, evit aozañ ar vro hag ar brezel.\nE miz Eost, e kendalc’h Perou Uhelañ, e voe divizet envel ar vro-hont Republik Bolivia, evit dougen enor dezhañ. Bolívar a zouge bri d’an Dispac’h amerikan met ne rae ket kement a stad eus an Dispac’h gall. Lavaret a rae anezhañ e-unan e oa ur frankizour ha levezonet e oa bet gant skridoù evel re Montesquieu pe Adam Smith, diwar-benn rannerezh ar galloudoù pe ar frankiz kredenn. E 1826 ha 1827 e voe dizemglevioù e diabarzh ar c’hevread hag emsavadegoù du-mañ du-hont. Evit klask derc’hel ar c’hevread unvan e voe galvet ur c’hendalc’h gant Bolívar e miz Ebrel 1828 e kêr Ocaña. C’hwitañ a reas avat war e daol da unvaniñ ar re a-du gant reiñ muioc’h a c’halloud da bep bro hag ar re a-du gant kreizennañ muioc’h ar c’hevread. Derc’hel a rae an dizemglev d’ober e reuz, gant emsavadegoù en Ecuador, e Kolombia hag e Venezuela. Klasket e voe lazhañ Bolívar e miz Gwengolo 1828. A-benn ar fin e roas Simón Bolívar e zilez evel prezidant e 1830. Mervel a reas, buan war-lerc’h, gant an dorzhellegezh d’ar 17 a viz Kerzu 1830, e porzh Santa Marta, pa oa war-nes lestrañ da vont da repuiñ da Europa. Er bloavezh goude, e 1831, e voe embannet republikoù Venezuela, Nueva Granada (Kolombia) hag Ecuador.\nE hêrezh[kemmañ | kemmañ ar vammenn]\nHunvreet en doa Simón Bolívar e c’hellje unvaniñ ar broioù-se, hag ar re all e Suamerika hag e Kreizamerika, d’ober ur vro hepken, Stadoù Unanet Latinamerika (Estados Unidos de Latinoamerica), met c’hwitet en doa war e daol.\nHiziv an deiz evelkent e vez douget kalz a vri da Simón Bolívar dre Suamerika a-bezh. Enoret eo e anv e meur a zoare : moneiz Bolivia (ur vro a zoug e anv) zo anvet boliviano hag hini Venezuela bolívar. E 1999 eo bet advadezet Venezuela gant ar prezidant Hugo Chávez ha deuet eo da vezañ República Bolivariana de Venezuela.\nAdtapet diwar « https://br.wikipedia.org/w/index.php?title=Simón_Bolívar&oldid=1906415 »\nKemmoù diwezhañ degaset d'ar bajenn-mañ d'an 8 Gou 2021, da 01:23.


An Divskouarn o Nijal – Page 23 – Radio Kerne\nSkol mor ar Glenan\nPoltred kozh ur vag deus skol ar Glenan\nSkol ar Glenan, e Konk Kerne : skol lienn, skol mor, skol buhez. Penaos eo ganet ar skol (skol lienn vrazañ Europa) goude an Eil brezel bed ? peseurt filozofiezh eo he hini ? petra ‘zo bet graet ganti evit an endro ? Cédric Barbeyron, bet graet ur selvij keodedel enni evit sevel un doser titouriñ war endro naturel ar skol, a zo aterset gant Tunvezh Wloegen-Grandjean.\nCheñch al labour-douar ?\nLabour-douar d’an daoulamm\nRené Férec a zo ezel eus ar C’hollektif 29 Souveraineté Alimentaire, ur strollad a gevredigezhioù a stourm evit ur labour-douar all hag ar pezh a vez anavezet “souveraineté alimentaire” e galleg, ar fed a vefe lezet pep pobl da c’hounit an douar evel ma faot dezhañ, heb ma rafe drouk an dra-mañ droug d’ar pobloù all na d’an natur.\nLec’hienn ar CCFD : http://ccfd-terresolidaire.org/infos/souverainete/


Tamm eus Brezel Yen etre Talbenn Broadel Dieubidigezh Su Viêt Nam ha Norzh Viêt Nam ouzh SUA ha Su Viêt Nam\n1añ a viz Du 1955 - 30 a viz Ebrel 1975 19 vloaz, 5 miz ha 29 devezh\ntrec'h peurglok Talbenn Broadel Dieubidigezh Su Viêt Nam ha Norzh Viêt Nam, gant harp Sina hag URSS\nNorzh Viêt Nam Talbenn Broadel Dieubidigezh Su Vietnam Su Viêt Nam\nNorzh Viêt Nam 650 000 e 1975\nTalbenn Broadel Dieubidigezh Su Vietnam 300 000 d'ar muiañ e 1968 Su Vietnam 650 000 e 1975\nStadoù-Unanet 543 482, d'ar muiañ d'an 30 a viz Ebrel 1969\nNorzh Viêt Nam 1 100 000 soudarded, 65 000 sivil marvet Su Viêt Nam 223 748 soudarded ha 420 000 sivil lazhet\nStadoù-Unanet 58 209 morts, 47 378 lazhet en emgannioù\nBrezel Viêt Nam e vietnameg Chiến tranh Việt Nam pe Eil brezel Indez-Sina pe c'hoazh Brezel talañ da Amerika e vietnameg Kháng chiến chống Mỹ.\nGraet e vez kement-mañ eus ar bec'h a oa savet e-pad prantad ar Brezel Yen, e broioù Viêt Nam, Laos ha Kambodia, eus ar 1añ a viz Du 1955 betek kouezhadenn Saigon d'an 30 a viz Ebrel 1975. Brezel a zo bet etre norzh komunour (harpet gant an URSS, Sina ha kevredidi komunour) ha su kapitalour (harpet gant ar Stadoù-Unanet hag e gevredidi enep-komunour).\nHeuliañ a ra Kentañ brezel Indez-Sina (1946-1954) kollet gant ar C'hallaoued en Dien Bien Phu.\nAet e oa an trec'h gant an norzh, ha kuitaet e voe Indezsina gant an Amerikaned dindan ur stumm feukus ha stroñs evit pobl Amerika o welet skeudennoù tec'hadenn an Amerikaned ha lod Vietnamianiz d'eus kannadur ar Stadoù-Unanet e Saigon. D'an 30 a viz ebrel 1975 da 3 eur hanter diouzh an abardaez ez eo echu gant Vietnam ar su gant kouezhadenn Saigon. Embannet e voe ur gouarnamant komunour e su ar vro ha staget ouzh norzh d'an 2 a viz gouere 1976 d'ober Republik Sokialour Viêt Nam.\nAdtapet diwar « https://br.wikipedia.org/w/index.php?title=Brezel_Viêt_Nam&oldid=1893828 »\nKemmoù diwezhañ degaset d'ar bajenn-mañ d'an 1 C'hwe 2021, da 23:09.


Le pavillon d’or | Soubenn ar geek\n« Lyra et les oiseaux\nLe plus petit baiser jamais recensé »\nE 1950 eo bet devet ar c’h/Kinkaku-ji, pavilhon aour Kyoto gant ur manac’h un tamm simpl a spered (a hervez).\nMISHIMA Yukio a zo bet awenet gant an darvoud-se ha savet en deus ur romant un toullad bloavezhioù goude.\nKontañ a ra istor ur manac’h yaouank e fin an eil brezel bed ha penaos e yello betek plantañ tan er savadur. Sorc’hennet gant ar savadur ha war memes tro leun a gasoni evit he braventez.\nNe seblant ket diot ar paotr en romant, er c’hontrol. Met meret gant santadoù kreñv spontus, kasoni dreist-holl. Mezh en deus eus e vamm (diwar ar maez), drouk ennañ pa vez graet goap outañ (bez-teod eo) ha war memes tra lorc’hus eus e namm.\nUr wech dizoloet gantañ ar C’hinkaku-ji e vo gwashoc’h c’hoazh e darempredoù gant ar re all, dreist-holl gant ar merc’hed.\nDaou vignon en do er romant, ur manac’h yaouank jentil hag ur studier nammet e dreid a glasko deskiñ dezhañ profitañ eus e namm.\nIskis eo an dudenn neuze met deskrivet eo mat-tre kreñvder e santadoù. Plijus ‘m eus kavet “gwelet en-dro” lec’hioù eus Kyoto hag un aergelc’h a-feson a zo er romant e gwirionez.\nNe gav ket din e vefe se istor wirion tangwall ar savadur met un deorienn blijus da lenn eo. Fin ar romant, adalek ma tiviz sklaer lakaat e raktres da benn a zo dispar, ar prantad gant ar c’hast, pe ar fin pa prient pep tra. Gorrek eo ha war memes tro e santer pegen stignet eo ar paotr. Spontus a-walc’h eo ar santad tonkad a zo gant an darvoud-se, n’en doa doare all ebet da vevañ forzh penaos.\nUr goulenn ‘m eus avat diwar-benn ar golo, na welan ket tamm-ebet al liamm gant ar romant. ‘M eus aon eo un dra evit gwerzhañ al levr muioc’h eget traoù all. Gwelet ‘m eus embannadurioù gant ar C’hinkaku-ji (ur skeudenn) pe un dresadenn gant ur penn manac’h hag ar C’hinkaku-ji a-dreñv a glot kalz gwelloc’h gant istor ar romant. Iskis…\nThis entry was posted on Gouere 8, 2013 at 11:01 am and is filed under Levrioù with tags bed ordinal, Japan, paotred, XXvet kantved, yaouankiz.\tYou can follow any responses to this entry through the RSS 2.0 feed. You can leave a response, or trackback from your own site.


Setu ar bedenn Pater noster e brezhoneg evel ma veze lavaret pe kanet en eskopti Kemper ha Leon abaoe 1969 :\n1576: Gil a Gerampuil (Catechism) :\nOn Tat pe heny so en nefvou / Ho hann bezet sanctifiet / Deuet ho raouantelez / Ho volontez bezet graet / en douar euel en nefve. / Roit dimp hiziu hon bara pemdezyec / Ha pardonet dimp hon offansou / Evel ma pardonomp / da nep an deueux hon offanset / Ha n’on leset da couezo en temptation / Hoguen hon dilivrit vez an drouc.\n1659 : Tad Maner (Collech Sacr Jesus Christ) :\nHon Tad pehini so en ên, / oc’h hano bezet sanctifiet, / roit deomb ho rouantelez, / ho volonté bezet gret en douar eguis en ên / Roit deomb hirio hor bara pemdeziec. / Hor pardonit hon offançou, / eguis ma pardonnomp da re o deus hon offancet. / Na bermettit quet e vemp fezet gant temptation, / mez hon dilivrit eus an drouc.\n1722 : Eskopti Kerne (Rituale Corisopitense) :\nHon Tad, pehini so en En, / hoc’h hano bezet santifiet. / Roet deomp ho rouantelez. / Ho polontez bezet grêt en Douar evel en En. / Roet deomp hirio hor bara pemdeziec. / Ha pardonet deomp hon offançou, / evel ma pardonnomp da nep en deus hon offancet. / Ha n’hon abandonet quet d’an dentacion. / Maes hon delivret a zrouc. / Evel-se bezet grêt.\n1746 : Charlez ar Brizh (Reflexionou profitabl var ar finveziou diveza) :\nHon tad pehini so en eêvou, / hoc’h hano bezet sanctifiet, / Ra vezo ho rouantelez dinesseet. / Ho volontez bezet grêt / var an douar evel en eê. / Roït deomp hiryo hor bara pemdezyec / Pardounit deomp hon offançou / evel ma pardounomp d’ar re pere o deus hon offanset, / ha na bermetit quet e couezzemp e temptation / Maes hon dilivrit dious pep drouc. Amen.\n1826: Yann-Frañsez ar Gonideg (Katekiz historik) :\nHon Tâd pehini a zô enn Énvou, / da hanô bezet meûlet, / da rouantélez deûed d’é-omp, / da ioul bézet gréat / war ann douar ével enn Énv. / Rô d’é-omb hiriô hor bara pemdéziek ; / distaol d’é-omp hor gwall-ôberiou / ével ma tistaolomp d’ar ré hô deûz gwall-c’hréat enn hor c’hénver ; / ha n’hol laosk kéd da gouéza é gwall-ioul, / hôgen hon mir diouc’h drouk. / Ével-se bézet gréat.\n1838 : An Aotrou Calvez, kure Lanhouarne (An ene fervant) :\nHon Tad pehini so en Ên, / hoc’h hano bezet santifiet, / ho rouantelez deuet deomp, / ho polontez bezet great var an douar evel èn Ên. / Roit deomp hiryo hor bara pemdeziec / Pardonit deomp hon offançou / evel ma pardonomp d’ar re pere o deus hon offancet, / ha na bermetit qet e couezzemp e tentation ; / hoguen hon delivrit diouz an drouc. / Evelse bezet great.\n1842 : Yann-Wilhoù Herri (Kanaouennou santel) :\nHon Tad pehini a zo enn envou, / hoc’h hano bezet santifiet, / Ho rouantelez deuet d’eomp. / Ho polontez bezet great / war ann douar evel enn env. / Roit d’eomp hirio hor bara pemdesiek, / ha pardonit d’eomp hon offansou, / evel ma pardonomp d’ar re ho deuz hon offanset, / Ha n’hor lezit ket da gweza enn dentasion, / hoghen hon dilivrit a zrouk. Evelse bezet great.\n1853 : Testamant neve eus hon Otro hac hon Salver Jesus-Christ :\nHon Tad peini so an nenvo, / Hoc’h hano beet santifiet. / Ho rouantelez deud dimp, / Ho polonte beet gret var an douar evel en nenv. / Reit dimp hirie hon bara pemdiec. / Pardonet dimp hon offanço / evel ma pardonomp d’ar re en eus hon offancet. / Ha n’homp lezet quet da gouean en tentation, / Mes hon dilivret a zroug. Amen.\n1879 ha 1904 : Eskopti Kemper ha Leon, Levr a gelennadurez kristen :\nHon Tad pehini zo enn env, / hoc’h hano bezet santifiet, / ho rouantelez deuet d’eomp, / ho polontez bezet great var an douar evel enn env. / Roit d’eomp hirio hor bara pemdeziek, / ho pardounit d’eomp hon offansou / evel ma pardounomp d’ar re o deus hon offanset, / ha na bermettit ket e kouezfemp e tentasion, / mes hon dilivrit diouz ann droug. / Evelse bezet great.\nHon Tad, pehini zo enn env, / hoc’h hano bezet santifiet ; / roit d'eomp ho rouantelez ; / ho polontez bezet gret var ann douar evel enn env ; / roit d'eomp hirio hor bara pemdeziek ; / ha pardounit d'eomp hon offansou, / evel ma pardounomp d’ann nep en deuz hon offanset ; / ha n'hon abandounit ket d'ann dentasion ; / mes hon dilivrit a zrouk. / Evelse bezet gret.\n1922 : Yann-Vari Ugen (Leor neves an oferen hag ar gousperou) :\nHon Tad a zo en Nenv ; / hoc’h hano bezet santifiet ; / ho rouantelez deuet deomp ; / ho polontez bezet gret var an douar evel en Nenv. / Roit deomp hirio hor bara pemdeziek, / ha pardonit deomp hon offansou, / evel ma pardonomp d’ar re o deus hon offanset ; / ha na bermetit ket e kouesfemp e tentasion, / met hon dilivrit an droug. / Evelse-bezet-gret.\n1943 : Eskopti Kemper ha Leon, Va c’hatekiz bihan, ha Va c’hatekiz krenn :\nOn Tad, hag a zo en neñv, / hoc’h ano bezet santelaet, / ho rouantelez deuet d’eomp, / ho polontez bezet graet / war an douar evel en neñv. / Roit d’eomp hirio or bara pemdeziek ; / ha pardonit d’eomp on ofansou, / evel ma pardonomp d’ar re o deus hon ofanset ; / Ha n’hon lezit ket da goueza en dentasion / med hon diwallit diouz an droug. / Evel-se bezet graet.\na oll viskoazh de virùikén.\nAdtapet diwar « https://br.wikipedia.org/w/index.php?title=Pater_noster&oldid=1971567 »


Lucrezia Aguiari, poltredet gant Pietro Melchiorre Ferrari.\nLucrezia Aguiari, a-wechoù Agujari (1741-1783), lesanvet La Bastardella (ar vastardez), a oa ur ganerez soprana italian. Ur vouezh ouesk he devoa, gouest da vont a-hed ur skeuliad teir eizhvedenn hanter. En ul lizher eus ar 24 a viz Meurzh 1770 e skrive Leopold Mozart (tad Wolfgang Amadeus Mozart ) en doa klevet anezhi e c'hoarigandi Parma o kanañ un do altissimo (pe C uhelañ), un eizhvedennad a-us d'an do alto. Meneget eo an darvoud gant Aldous Huxley en e romant Brave New World.\nGanet e oa e Parma. Graet e veze "La Bastardina" pe "La Bastardella" anezhi. Meur a zisplegadenn zo bet roet. Hervez unan anezho e oa bastardez Leopoldo Aguiari pe hini e wreg, ar varkizez Bentivoglio. hervez eben e oa ur bugel kavet ha savet gant Aguiari. Kamm e oa, aet e oa un tamm eus he gar gant ur c'hi pe ur porc'hell pa oa bugelig.\nStudiañ a reas gant Brizio Petrucci e Ferrara ha kaset goude d'ur gouent da Firenze, ma voe kelennet gant Lambertini. E 1764 e kanas evit ar wech kentañ e c'hoarigandi Firenze, ha bloaz goude e Padova, Lucca ha Verona. E 1766 e kane e Genova, Lucca, ha Parma, e-lec'h ma teuas da vezañ kanerez lez an dug-meur e 1768.\nN'eus sol ebet d'ar martezeadoù embannet diwar-benn he darempredoù karantezus gant ar sonaozour Josef Mysliveček en e yaouankiz, evel a lenner e pempvet embannadur ar Grove Dictionary of Music and Musicians e 1954, hag a zo bet dishiliet amañ hag ahont.\nE 1780 e timezas d'ar sonaozer Giuseppe Colla (1731-1806). E 1782 e paouezas da ganañ e fin an hañv e Genova dre ma oa klañv. Lavaret e voe e oa bet kontammet gant ur gevezerez warizius, hogen mervel a reas diwar an dorzhellegezh e 1783 da 40 vloaz.\nAdtapet diwar « https://br.wikipedia.org/w/index.php?title=Lucrezia_Aguiari&oldid=1823476 »\nKemmoù diwezhañ degaset d'ar bajenn-mañ d'an 10 Gen 2019, da 20:24.


1659, 1660 pe 1661\ne Stoke Newington\n24 a viz Ebrel 1731\nDaniel Defoe ( distaget /ˌdænjəl dᵻˈfoʊ/ e saozneg), met Daniel Foe e anv gwir, a oa ur reder-bro, kenwerzher, oberer politikel ha skrivagner saoznek, hag ur spier, ganet e Stoke Newington e 1659, 1660 pe 1661, ha marvet d'ar 24 a viz Ebrel 1731 e Ropemaker’s Alley, Moorfields. Brudet eo abalamour da zaou romant dreist-holl, Robinson Crusoe ha Moll Flanders, ha gwelet eo evel krouer ar romant saoznek. Kement e skrivas ma lavarer en devoa savet pemp kant levr a bet seurt,flemmskridoù, ha skridoù diwar-benn politikerezh, torfedoù relijion, dimeziñ, psikologiezh, ekonomiezh, ha darvoudoù dreistnaturel.\nEus Flandrez e oa e familh. E dad a oa perc'henn war ur stal gouloù-koar e karter Cripplegate. Kas a reas e vab da vezañ desket gant ar reverant Charles Morton, hag a oa e penn un ensavadur deskadurezh prevez e Newington Green, e-kichen Londrez. Dedennet-bras e oa Defoe gant ar politikerezh hag al lennegezh. Ezel e oa eus ar strollad Whig hag eus hini ar re nanngempelgourien, ha meur a skrid flemmus a savas a-enep gouarnamant ar roue katolik Jakez II (Bro-Saoz). Gwelet mat e oa gant Gwilhom III Bro-Saoz, a roas meur a garg gopret mat dezhañ. Kinnig a reas da Robert Harley, a oa kont Oxford ha prezidant Ti ar C'humunioù, ur raktres aozañ ur polis politikel en dije kelaouet ar gouarnamant war soñjoù ar boblañs.\nMet da vare ren Anne Stuart e voe kondaonet da bost ar vezh d'an 31 a viz Gouere 1703 peogwir en doa savet skridoù a-enep an Iliz anglikan ha goude tri devezh e post ar vezh e voe kaset da doull-bac'h Newgate. E-keit ha ma oa bac'het e lakaas embann ar Review, etre 1704 ha 1713. Pa voe dieubet e voe kaset da bourmen e Bro-Saoz a-bezh gant Harley gant an anv Alexander Goldsmith. Daou vloaz goude e c'houlennas Harley digantañ labourat war unvaniñ Skos ha Bro-Saoz. Mont a reas neuze Defoe da Dinedin ma aozas ar c'henvreutaerezhioù etre dilennidi Bro-Saoz ha re Skos. Goude-se e kasas meur a gefridi da benn evel spier : silañ a reas ar Jakobited a stourme evit ar re Stuart. E 1717 e kelaouas ar ministr Charles Townshend e oa tud o prientiñ un emsavadeg ma kemere perzh Sveden enni. Met abalamour d'e flemmskridoù en doe kudennoù en-dro hag e pellaas diouzh ar politikerezh.\nRobinson Crusoe (1719), eo e oberenn vrudetañ, ha war a lenner e vefe bet ar romant saoznek kentañ. Ennañ e kont penaos e treuzvev ur peñsead war un enezenn didud. Soñjal a reer ez eo diazezet ar romant war ar pezh a c'hoarvezas da Alexandre Selkirk, ur martolod skosat a dreuzvevas en enezenn didud Más a Tierra (enezeg Juan Fernández) etre 1704 ha 1709.\nAn Essay upon Projects, 1695 pe 1697\nThe History of the Kentish Petition, 1701\nThe Shortest Way with the Dissenters, 1702\nHymn to pilori, 1703\n« Review » , 1704\nHistory of the Union, 1709\nRobinson Crusoe - The Life and Strange Surprizing Adventures of Robinson Crusoe, of York, Mariner (Robinson Crusoe), 1719\nThe Fortunes and Misfortunes of Moll Flanders (Moll Flanders), 1722 pe 1724\nA Tour Through the Whole Island of Great Britain, 1724-1727\nA General History of the Pyrates, 1724-1728.\nThe Complete English Tradesman, 1725-1727\nAbrobin, troet gant Yeun ar Gow, embannet gant Al Liamm, e 1964.\nAdembannet gant Al Liamm e 2005 e-giz : Daniel Defoe, Robinson Crusoe, Brezhoneg gant Yeun ar Gow.\nRomantoù Daniel Defoe e saozneg\nE oberennoù e saozneg, alamaneg ha galleg - eLibrary Projekt (eLib)\nAdtapet diwar « https://br.wikipedia.org/w/index.php?title=Daniel_Defoe&oldid=1849337 »


teuis - Wikeriadur\nEus deuis gant ur c'hemmadur dre galetaat (d > t)\ndre vlotaat zeuis\nFurm ar verb dont e kentañ gour unan an amzer-dremenet strizh, en doare-disklêriañ\n[...]; neuze e riz sin ar groaz, hag e teuiz betek ar c'hleuz a sko var an hent braz, [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 115.)\n« [...]. Neuze ez is adarre da gavout ar marichal ha da vaouez e teuis en-dro. [...]. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 211.)\nE-pad ar bloavezh 1905 e teuis a-benn da sevel e Landreger ur strollad c'hoarierien niverus a-walc'h, bourc'hizien ha micherourien, ha c'hoari a raemp alies, [...]. — (Jarl Priel, Va Zammig Buhez, Al Liamm, 1954, p. 75.)\nBep un tammig, koulskoude, e teuis da hardishaat hag e teskis neuiñ un disterañ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 195.)\nE.A.B. — Gwezhall e veze difennet d'ar vugale komz brezhoneg er skol, ha beteg en diavaez d'ar skol. Ger galleg ebed ne ouie koulskoude an darn vrasañ dioute, pa erruent er skol. Me 'gav din ez out unan eus ar re diwezhañ o vezañ anavezet ar simbol, a oa kastiz ar re a rae gant ar brezhoneg.\nR. — Ar simbol 'm eus anavezet e-pad un toullad bloavezhioù, d'ar c'houlz ma teuis d'ar skol, war ar maez e kanton Landreger. Yaouank a-walc'h oan — seizh pe eizh vloaz. — (EVID AR BREZHONEG, EN UR SKOL BENNAG E BRO DREGER... war-dro 1960..., Niv. 14, Mae 1974, p. 3.)\ntazan (e gevred Breizh)\nAdtapet diwar « https://br.wiktionary.org/w/index.php?title=teuis&oldid=269230 »\nKemmoù diwezhañ degaset d'ar bajenn-mañ d'an 1 Mae 2018, da 14:50.


Pred fin ar blead\nKaset d'an/d'ar 02/07/2022\nSkeudenn : "Ur Sul d'enderv" (e-pad an eost), etre ar verenn hag ar goeriñ da 5e goude-merenn, get aotre Lucien Pouëdras.\nPRED FIN AR BLEZAD HA GOUEL AN DIPLOMOÙ D'AR SADORN 2 A VIZ GOURHELEN 2012 e Brec’h : e ekomirdi Sendegan\nEvel bep blez e kinnig Kerlenn Sten Kidna gouel an diplomoù ha pred fin ar blezad evit razh an dud d’en emgavout asambl ha da gomz etreze.\n11e: Gouel an diplomoù\n12e: Digor kalon: profet get ar gerlenn\n12e30: Pred 10€ tud vras 5€ bugale (evajoù profet get KSK)\n14e30: Baleadenn pe choarioù\n16e30: Fin an devezh\nBenveger muzik ha sonennoù pe istoerioù a vo daet mat evit ma vehe bourrabl an en derviad-se.\nEvit ar pred, soñjit kemer ho listri geneoc’h!\nTrugarez deoc’h kas ho respont hag ar paeamant (dre chekenn kentoc’h) dre lizher, pe dre bostel (ma n’ho peus ket ur paeamant d’ober) kent ar lun 27 a viz Mezheven 2022 : Kerlenn Sten Kidna 6 rue Joseph Rollo 56400 Auray - ksk@ksk.bzh\nKlokait ar pezh staget.\nEvit ar gevredigezh,